
RAZDN 

VALERO LO POR CERASU PORTANAN 



ALGUN tempo atras AWEMainta a bin cu e noticia cu tin 
posibilidad cu Valero lo por cera su portanan na Aruba. E 
tempo aya Promer Minister Nel Oduber a core bin dilanti 
bisa cu AWEMainta ta gaña, cu ta coi kens e corant ta skirbi, 
cu con un compania cu ta gana asina hopi placa por bay cera 
su portanan.... Awe e mester guli su palabranan, pasobra e 
mes a bin admiti cu tin posibilidadnan grandi cu e refineria 
na nos isla cera su portanan. 

E biaha aki el a dicidi di cu e ponencia aki posiblemente pa 
argumenta su puntonan pa cu exonera Valero di pago di BBO, 
bisando cu si no tuma e paso aki Valero lo bay, ya cu sin un 
acuerdo nan no lo bay inverti den e refineria. 

Ayera nos redaccion a ricibi diferente yamada cu tabata ex- 
presa e rechazo na e posibel decision di Nel Oduber di kita 
BBO pa Valero. Algun di nan hasta a bin dilanti cu e pregunta 
cu si esaki no lo tin di haber cu un posibel financiamento pa 
campaña politico. A pesar cu e ta un opcion, AWEMainta 
no por confirma esaki, pero si por bisa cu ta inhusto cu un 
gobierno dicidi di kita BBO pa un compania multimiyonario, 
mientras cu nos pueblo eyfor practicamente ta muriendo di 
hamber danki na tur e medidanan cu gobierno di MEP a bin 
cu nan, principalmente BBO cu a caba di horca nos. 




r 

COLEGI0 ARUB ANO VICTORI0S0 

Marisol awortin cu paga subsidio den dos siman 

HUEZ a ordena Minister Lopez Tromp pa dentro di dos siman duna SMOA un 
subsidio di 374.398,00 florin. Tambe Huez ta ordena e mandatario pa paga 
SMOA 1000 florin como salario di e abogado. 



AG A DEMANDA PA 

AUMENTA 

E C ASTIGO 

Dl MAYORIA S0SPECH0S0 DEN CASO DOMINO 



CARA di mayoria di 
e sospechosonan, es- 
pecialmente esnan cu 
actualmente ta liber, 
a cambia ora cu nan a 
scucha Abogado Gen- 
eral mr. Gras pidi Hof 
pa aumenta nan cas- 
tigo di prison. Abogado 
General mr. Gras ay- 
era mainta a baha pisa 
riba practicamente tur e 
sospechosonan. Tambe 
el a defende e uso di 
microfono secreto y ta 
haya cu no mester san- 
ciona esaki. Mr. Gras 
no ta di acuerdo cu e 
sentencia di Luis Man- 
sur. E ta haya e castigo 
di 7 aña abou y a exigi 
8 aña di prison pa Luis 
Mansur. Pa Hernando 
Rafael Mercado Ochoa, 
mr. Gras a exigi 10 aña 
di prison pa Mercado 
Ochoa. Mr. Gras a pidi 
Hof pa mantene e cas- 
tigo di 4 aña di prison pa 
Ricardo Bello Martinez. 
Dia 10 di december awor 
Hof lo dicta sentencia. 



Cortea rechaza 
peticion pa Freddy 

Rafini bolbe bek 

den funcion di 
director N.V.ELMAR 

Castigo di mayoria sospechoso den caso Domino 
demanda di AG ta pa aumenta nan castigo 



C ARA di mayoria di e sospecho- 
sonan, especialmente esnan cu 
actualmente ta liber, a cambia 
ora cu nan a scucha Abogado 
General mr. Gras pidi Hof pa 
aumenta nan castigo di prison. 
Abogado General mr. Gras 
ayera mainta a baha pisa riba 
practicamente tur e sospecho- 
sonan. Tambe el a defende e uso 
di microfono secreto y ta haya 
cu no mester sanciona esaki. 

E1 a cuminsa na mustra cu tin 
dos decision riba e uso di mi- 
crofono secreto di Corte. Un 
Huez ta haya cu lo mester kita 
tur e pruebanan cu e OVC a pro- 
duci mientras cu un otro Huez a 
bisa cu e ta haya cu solamente 
mester reduci e castigo. 

Mr. Gras a mustra riba e tarea 
di polis pa investiga y combati 
crimen organisa. E ta haya cu a 
base di articulo 207 di Codigo 
Penal, Polis y Husticia mester 
haya e libertad pa por actua 
dentro di ley. Dor di esaki e uso 
di microfono secreto mester ta 
posibel. 


Mr. Gras a mustra cu comuni- 
dad lo no compronde y mucho 
menos lo acepta si Polis a stop 
cu e investigacion, pasobra no 
por a haci uso di microfono 
secreto pa combati e organisa- 
cion aki. 

Mr. Gras a bisa cu e motibo 
cu Ministerio Publico a apela 
mayoria di e casonan ta, paso- 
bra no tabata di acuerdo cu e 
castigo cu a wordo duna. Mr. 
Gras a bisa cu pa Maximiliano 
Bareño e ta exigi pa mantene 
e castigo di 2 aña y 6 luna di 
prison. 

Mr. Gras ta haya Epifanio Tromp 
culpable den e asunto di droga 
tambe y no ta di acuerdo cu 
e sentencia di 18 luna pa so- 
lamente e posecion ilegal di 
armanan di candela. El a exigi 
pa condena Epifanio Tromp na 
3 aña di prison. 

Mr. Gras no ta di acuerdo cu e 
sentencia di Luis Mansur. E ta 
haya e castigo di 7 aña abou y 
a exigi 8 aña di prison pa Luis 


Mansur. 

Pa Hernando Rafael Mercado 
Ochoa, mr. Gras a mustra cu 
Fiscal a exigi 12 aña di prison y 
dor di a exclui tur prueba obteni 
dor di e OVC a reduci esaki na 
5 aña di prison. Mr. Gras no ta 
haya cu mester a exclui e prue- 
banan, pasobra e uso di OVC ta 
hustifica. El a exigi 10 aña di 
prison pa Mercado Ochoa. 


Mr. Gras a bisa e ta bay di acu- 
erdo cu e condena di Rosalinda 
Rasmijn Mercado Ochoa di 18 
luna di prison. 

Pa Jose Cid, AG mr. Gras a pidi 
pa aumenta e castigo igual n’e 
exigencia di Fiscal den Corte 
di Prome Instancia, esta 5 aña 
di prison. 


Pa Melvin Leito, mr. Gras ta 
haya e castigo di 1 aña y 8 luna 
di prison mucho abao. El a exigi 
pa Hof impone e exigencia di 
Fiscal cu ta 4 aña di prison. 

Mr. Gras a pidi Hof pa mantene 
e castigo di 4 aña di prison pa 
Ricardo Bello Martinez. Dia 10 
di december awor Hof lo dicta 
sentencia. 


Malcontento y frustracion reinante den Cuerpo 

Policial por bira funesto 


FOR di algun dia caba, por 
sinti un disgusto, frustracion 
bao di varios miembro di po- 
lis. Esaki ta debi n’e forma di 
traha, unda hopi di nan hasta 
tin cu traha overtime, pasobra 
tin hopi colega ta malo of pa 
un of otro motibo ta na cas. 

E situacion aki t’asina serio, cu 
den fin di siman, por bisa cu e 
pasenshi a cuminsa caba. 

Durante e asistencia duna 
diasabra mainta na Som- 
bre, pa un hortamento di un 
scooter, unda famianan a 
lanta contra di polis, un dado 
momento patruye policial di 
Santa Cruz cu a bay e sitio, a 
haya nan ta pidi refuerzo cu 


nunca nan no a haya. 

A dicidi di pone esaki den ra- 
port di dia tambe, cu awe nos 
di AWEMainta ta quote: “Op 
geen enkele moment kregen 
wij, de gevraagde versterking, 
van onze overige collega’s uit 
de overige districten. Verster- 
king werd tot drie maal toe 
gevraagd via de portofoon”. 

Manera a ser declara na AW- 
EMainta, e hendenan na Som- 
bre, por a mata nan tranquil y 
Dios sa si tabatin colega polis 
pa bay yuda nan. E situacion 
aki tin hopi polis cu rabia y 
a bisa si t’asina nan tin cu 
traha, anto nan ta prefera di 
no bay asistencia mas, sin no 


tin back-up. 

Pero no t’esey so, den mesun 
fin di siman, tabatin un caso 
na Noord, unda un chofer di 
un auto a dal den un restau- 
rant, y ora cu a pidi asistencia 
na Warda di Polis di Noord, 
tabatin e momento ey, un 
Wacht-Comandant, mas un 
polis. Dificilmente nan dos 
por a bandona warda di polis 
pa bay duna asistencia. Anto 
lagando tur detenido cu tin 
sera atrás nan so. Y no ta con- 
sehable tampoco pa laga un 
solo polis na warda. 

Kico ta pasando? No tin sufi- 
ciente polis pa traha. Manera 
menciona, tin trahamento 
di overtime, y asina mes Go- 


bierno ta nenga di paga. E 
polisnan malcontento aki, 
tin rabia y disgusto tambe 
cu Mando Policial, cu no ta 
haciendo nada. Pero nan a 
expresa nan disgusto mas 
ainda pa cu nan Sindicato di 
Polis, cu no ta haciendo net 
net nada. Manera algun di nan 
abisaAWEMainta: “Mil biaha 
Zaandam na timon di Sindi- 
cato di Polis, pasobra actual 
Directiva mas bien ta percura 
pa nan haya nan promocion. 
Y nada mas”. 

Directiva anterior di SPA, ta- 
bata critica, habri nan boca, 
y polis tabata haya loke nan 
merece, pero awor no tin un 


dirigente pa haci algo p’e po- 
lisnan frustra aki. 

Ayera porcierto, Huez a dicta 
sentencia den un caso cu 
algun polis a entama con- 
tra di Minister di Husticia, 
Rudy Croes, kende a kita nan 
continue-toelage, pero Huez 
a mustra cu nan tin derecho 
riba dje, y cu Gobierno (lesa 
Minister Rudy Croes), mester 
paga nan tur e placa cu a kita 
for di nan. 

Pues por mira aki, no ta Sin- 
dicato di Polis, pero algun 
polis individualmente mester 
bringa den Corte pa nan de- 
recho. E situacion reinante, ta 
explosivo y por ta funesto p’e 
propio Cuerpo Policial. 

Corte a rechaza su peticion p’e bolbe bek den su funcion di director 

Dificilmente Freddy Rafine y HdC di Elmar por sigui 
traha hunto bao di circumstancia actual 


UN cooperacion positivo entre 
Freddy Rafine y Hunta Comisa- 
rio dificilmente por tuma lugar 
despues di tur loke cu a sosode. 
P’e motibo aki e peticion di Freddy 
Rafine den Corte pa restablece 
inmediatamente den e posicion, 
no a ser acepta. 

E procedura pa su retiro mien- 
trastanto lo sigui y riba esaki no tin 
un decision final ainda. Esaki lo bin 
otro siman den Corte, pero manera 
nos di AWEMainta a anticipa, no 
ta un decision cu lo cay 1.2 y 3. 
Si tuma na consideracion cu falta 
algun aña ainda, pa Rafini bay cu 
pensioen, y cu edad cu e tin, ta 
dificil p’e haya trabao, sigur Corte 
lo demanda pa N.V. Elmar recom- 
pensa hopi bon pa su retiro. 

Corte ayera a bisa cu e decision pa 
suspende Freddy Rafine, kende a 
cuminsa e caso den Corte contra 
esaki, a wordo tuma legalmente. 

E decision aki a wordo tuma dia 21 
di october 2008 conforme articulo 
13 di Statuutnan di N.V. Elmar dor 


di e reunion yama riba e dia ey 
specialmente p’esaki. 

Rafine a bisa cu e decision a wordo 
tuma un dia prome, den un reunion 
na cual e no a wordo invita y no a 
wordo scucha p’esey. E decision 
ta aparece caba un dia prome cu 
e reunion den un carta - fecha 
despues - segun Rafine. 

E ponencia aki, segun Corte, no 
tin base, pasobra e solo hecho cu 
e carta a wordo traha prome cu e 
reunion di 21 di october 2008, den 
cual Freddy Rafine a wordo scucha, 
no ta kita afo cu e AvA (Algemene 
Vergadering van Aandeelhouders) 
den e reunion ey, despues di a scu- 
cha Rafine, a dicidi pa entrega na 
Rafine e carta cu tabata cla caba. 
Te na momento cu a entregue 
carta e schorsing a bay na vigor. 
UA (Utilities Aruba NV) n’e mo- 
mento ey por a dicidi tambe di no 
entregu’e e carta. 

Riba e ponencia di Freddy Rafine, 
cu no tin base pa e schorsing, N.V. 


Elmar a reacciona bisando cu AvA 
no tin confianza mas den Rafine 
despues cu esaki na diferente oca- 
sion a frustra e posicion di UA como 
unico accionista di e compania. 

E no a contradeci e hecho cu mey- 
mey di 2007 el a trata di convence 
e financiadornan di N.V. Elmar pa 
bay contra di decisionnan di reem- 
plaza director di UA y algun miem- 
bro di Hunta Comisario, kendenan 
na final di aña intencionalmente el 
a tarda pa entrega nan e dividendo; 
cu den e periodo di cambio di aña 
2007/2008 y na juli 2008 a pone 
un banda peticionnan di UA pa 
manda nan copia di CAO y polisa 
di seguro; y cu mey-mey di 2008 
despues di diferencia di opinion 
cu UA pa cambio di Statuut di N.V. 
Elmar, publicamente a expresa su 
oposicion y hasta a aserca sindica- 
tonan - cu e consecuencia premira 
cu esakinan a menasa cu accionnan 
colectivo. 

Cu esaki repetidamente e no a 


acepta cu su funcion como Direc- 
tor statutivo ta di duna conseho 
pa loke t’e autoridad di AvA y cu 
e, tambe den caso di diferencia 
di opinion riba e manera cu AvA 
kier haci uso di su autoridad, en 
principio e ta actuando enpugna cu 
su obligacionnan pa cu N.V. Elmar 
si den e caso ey e causa inquietud 
serca e financiadornan of serca e 
trahadornan di Elmar. 

Ta bon cu Freddy Rafine tin miedo 
pa un influencia “politico” cu por 
ta dañino pa N.V. Elmar cu kier 
haya mas grip riba maneho di El- 
mar - pais Aruba como accionista 
mayoritario di UA, t’e unico shake- 
holder real di Elmar - y esaki ta 
duna Freddy Rafine solamente den 
un situacion excepcional, cu no a 
keda demostra di t’asina, e derecho 
pa riesga daño pa N.V. Elmar dor di 
sali pafo cu diferencianan di opin- 
ion interno. Cu Rafine a nenga di 
entrega dos documento pidi dor di 
UA na un forma decente, a daña e 
situacion mas. 


A base di e ariba menciona, no a 
keda demostra di adelanta cu e 
derecho di schors usa dor di AvA a 
wordo tuma ligeramente. E hecho 
cu UA a haya bon pa Rafine, net 
prome cu el a wordo geschors, pa 
sigui cu e negociacionnan di N.V. 
Elmar cu e sindicatonan, no ta haci 
diferencia; UA aparentemente no 
tabatin problema cu e funciona- 
mento di Rafine den e consulta 
laboral. 

E peticion pa Freddy Rafine bolbe 
riba e stul di Director ta enpugna 
cu e interes di N.V. Elmar den un 
gerencia cu ta traha bon cu otro 
organonan di e NV. Cu un colabo- 
racion asina ta posibel cu Freddy 
Rafine na cabes di gerencia, por 
lo menos mientras cu e procedura 
pa anula relaciona di trabao ta 
andando, no ta probable. 

Pues a base di esey, Corte a rec- 
haza e peticion di Freddy Rafine 
pa re-institui como Director di N.V. 
Elmar. 


OM cu actitud constructivo pa tur hende por celebra Pasco: 

Yabi pa solucion pa kerstboomnan confisca ta den man di sospechoso 


DEN cuadro di investiga- 
cion di e ladronicia di 1.6 
miyon dollar for di un auto 
di transporte di placa a, entre 
otro, detene un persona cu ta 
conoci den comunidad como 
un comerciante di kerstboom 
y clapchi, esta Tom van der 


Biezen. 

Investigacion a mustra cu e 
sospechoso aki a presta un 
suma hopi grandi for di un di e 
atracadornan pa financia com- 
pra di kerstboom y clapchi, ca- 
minda e sospecho ta hustifica 
cu e sospechoso tabata sa cu 


e suma tabata procedente di 
ladronicia. 

Ministerio Publico a indica cu, 
mirando cu e placa a wordo in- 
verti den kerstboom y clapchi, 
e productonan aki lo wordo 
confisca na momento cu nan 


yega Aruba, a menos cu e 
sospechoso paga prome cu e 
tempo ey, e contra-balor di e 
placa horta presta na dje na 
Ministerio Publico. 

Na su turno, Ministerio Publi- 
co por e ora duna e placa back 


n’e banco cu a wordo horta. 
Ministerio Publico lo tuma un 
actitud constructivo p’asina 
tur hende por cumpra nan 
kerstboom pa Pasco. E yabi 
p’e solucion ey sinembargo, ta 
cerca e sospechoso y no cerca 
Ministerio Publico. 

Huez a ordena 

Colegio Arubano mester haya su subsidio, manera el a bin ta hay’e 



STICHTING Middelbaar 
Onderwijs Aruba, (SMOA) of 
conoci den boca di pueblo, 
Colegio Arubano a gana su caso 
LAR contra e e titular di ense- 
ñansa, Minister drs. Marisol 
Lopez-Tromp relaciona cu un 
suma di placa di subsidio cu a 
baha drásticamente. SMOA a 
trata di drenta den contacto na 
diferente ocasión cu e manda- 


tario pero sin resultado. 

E motibo cu SMOA a cuminsa 
e caso LAR ta relaciona cu e 
hecho cu dia 16 di september 
2008 e mandatario a reduci 
e subsidio di SMOA pa 2008 
na 283.789,00 florin pa cuar- 
tal. T’asina cu anteriormente 
SMOA cada bez tabata haya 
374.398,00 florin. Relaciona 
cu e decision di reduccion aki, 


SMOA a haya pa di cuater 
cuartal solamente 11.998,00 
florin. 

Abogado mr. Ronny Wix a re- 
marca cu e placa aki no ta yega 
pa SMOA (Colegio Arubano) 
cumpli cu su obligacionnan di 
paga cuentanan coriente, cum- 
pra material y paga personal. 
E1 a mustra cu den e decreto 


ministerial di 14 februari 2008 a 
keda dicidi cu Colegio Arubano 
ta haya como subsidio 1.5 mi- 
yon florin cual ta cuadra cu e 
suma 374.398,00 cu ta haya 
cada cuartal. SMOA a entrega 
protesta contra esaki. 

Colegio Arubano a demanda 
pa Huez ordena Minister drs. 
Marisol Lopez Tromp suspende 
e decision di reduci subsidio te 
ora cu e protesta wordo trata 
y cu tin un decision riba esaki. 
Tambe a demanda pa Huez 
ordena e mandatario pa paga 
e di cuater cuartal manera 
normalmente ta sosode esta 
374.398,00 florin. 

Corte den su evaluacion ta 
mustra cu e subsidio di Minis- 
ter di Enseñanza pa cu SMOA 
p’e gastonan di explotacion di 
Colegio Arubano durante 2008 
ta en total 1.5 miyon florin cual 
ta wordo dividi den cuater. E 
mesun suma aki a wordo paga 
durante 2007. Huez ta haya 
cu sin motivacion y tampoco 
na Corte ya cu ningun hende 


di parti di e mandatario a pre- 
senta, no a duna un splicacion 
di e motibo pakico a reduci e 
subsidio pa prome biaha t’e 
ultimo cuartal cu ta pone cu 
apenas ta haya placa. 

Huez ta haya cu SMOA por a 
confia cu e lo haya e subsidio cu 
e ta custumbra di haya mescos 
cu e añanan anterior. Huez ta 
haya cu e decision di reduci e 
subsidio ta causa desbentaha 
pa Colegio Arubano y e gasto- 
nan coriente cu SMOA tin cu 
atende cune. 

Huez a aproba e peticion pa 
suspende e decision di reduci e 
subsidio te cu 14 dia despues cu 
un decision a wordo tuma riba 
e protesta di parti di SMOA. 
Huez a ordena Minister Lopez 
Tromp pa dentro di dos siman 
duna SMOA un subsidio di 
374.398,00 florin. Tambe Huez 
ta ordena e mandatario pa paga 
SMOA1000 florin como salario 
di e abogado. Huez tambe a or- 
dena pa Griffie debolbe SMOA e 
25 florin cu a paga p’e caso. 


Husticia a prevalece 

Marisol Lopez-Tromp 
mester paga full e subsidio 
na Colegio Arubano 

AYERA partido AVP a yama un conferencia di prensa extraor- 
dinario relaciona cu diferente desaroyonan. 

Mike Eman a cuminsa e conferencia felicitando directiva, 
maestronan, alumnonan y mayoranan di Colegio Arubano pa 
e resultado positivo cu a haya den corte caminda cu husticia 
a vence.Huez a constata cu e cortamento den e subsidio di 
Colegio Arubano dor di minister Marisol Lopez-Tromp tabata 
ilegal, incorecto y iregular y pa e motibo ey mester drecha bek 
e subsidio pa Colegio Arubano. 

Eman ta kere cu esaki ta un indicacion positivo den nos co- 
munidad, caminda diferente hende ta uni y bisa cu e forma 
con gobierno ta haci y deshaci no ta wordo acepta mas den 
comunidad. Aki el a bisa cu danki Dios nos tin un sistema di 
husticia independiente. 

Lider di AVP a haya e decision di huez uno husto y ta bisa cu e 
no ta haya corecto cu ta kita subsidio argumentando cu ta pa 
pago di indexering. Na 2007 caba fraccion di AVP a presenta un 
presupuesto alternativo den cual a anticipa riba indexeringy a 
pone 8 miyon florin disponibel. Esaki pasobra nan a anticipa 
cu na 2008 lo bay tin demanda pa indexering mirando cu pa 
7 aña largo esaki no tabata e caso. 


Di acuerdo cu Ministerio Publico 


Testigonan nobo den caso Holloway 
den prensa Mericano ta noticia bieu 



E noticia cu a sali recientemente 
den prensa Mericano tocante e 
investigacion di desaparicion di 
Natalee Holloway ta relaciona 
cu e hecho cu awor numa a bira 
conoci na Merca cu a surgi un 
testigo nobo den e programa di 
Peter R. de Vries. 

Ademas prensa Mericano ta 
papia di un testigo di kende ta 


conoci basta tempo caba cu el a 
duna un declaracion na Ministe- 
rio Publico y despues na Merca, 
unda el a alabez pasa den un 
test di leugendetector. 

Tur dos declaracion a wordo 
discuti ampliamente den prensa 
aki na Aruba y na Hulanda, 
segun Miniserio Publico. 
Ambos declaracion ta riba nan 
mes interesante, pero no ta 
duna un otro bista riba e sucedi- 
do y tampoco ta duna puntonan 
concreto di investigacion. Cu e 
contenido di e declaracionnan 
aki no por soluciona e caso. 
Nan no ta confirma e declara- 
cionnan haci pa Joran van 
der Sloot den e grabacionnan 
secretivo di Peter R. de Vries. 
Tur sugerencia mas leu tocante 
contenido di e declaracionnan 
no ta sali di Ministerio Publico 


y ta incorecto. Polis y husticia 
ta hustamente en busca di 
pruebanan cu ta sostene e de- 
claracionnan di Joran van der 
Sloot cu a wordo graba den 
secreto. Sinembargo, mescos 
cu a wordo bisa na medionan 
di comunicacion Mericano, nos 
tin cu keda realistico tocante 
e chens pa logra haya e prue- 
banan aki despues di 3 aña y 
mey di investigacion. 

Tin algun pista cu ainda ta 
wordo investiga pa polis y hus- 
ticia. Den interes di e investiga- 
cion no ta duna ningun infor- 
macion tocante esey. Intencion 
ta pa completa e investigacion 
dentro di algun luna. Conclu- 
sion ta: E noticia den medionan 
di comunicacion Mericano ta 
bieu, segun un comunicado 
ayera di Ministerio Publico. 

Situación di nos pastornan; e realidad cu pueblo ta conoce awor 

SEPPA ta denuncia Minister Ramon Lee, kende ta biba practicamente den 

misa tur dia, pero no kier percura pa un solucion 

E situación aki a culmina y a presupuesto di ICAy/o Directie P’esnan cu ta cumpli cu ‘eredi- Lee un discusión hunto cu DPO ta cay bao di e categoria aki. 

yega te n’e posición di esnan Cultuur. (Erediensten/Museo, ensten’, SEPPA a pidi e Ministro p’asina nos por inicia e proceso 

cu no ta bay cay mas bao di e etc..) encarga esta Ministro Ramon pamehora salario di e esnan cu E grupo aki ta recibiendo un 

salario hopi abao, mientras cu 
nan tin un cantidad largo di 
aña di estudio y si compara cu 
otro servicionan cu ta ser duna 
na comunidad esaki ta un trata 
inhusto. 

Aki tin un descrepancia enorme 
den salario. 

E grupo di personanan aki tin 
un trayecto largo y duro di estu- 
dio, sinembargo loke nan ta ser 
paga no ta cuadra cu e sistema 
di salario den Gobierno. 

E salario di e personanan aki 
ta hopi abao y na momento di 
bandona servicio na Iglesia, 
pues ora ta yega e edad di pen- 
sioen loke nan a bin ta acumula 
como derecho pa pensioen ta 
net nada. 

Di un banda e discusión aki ta 
na su lugar, ya cu di e forma 
aki comunidad awor ta conoce 
e realidad di nos ‘Pastornan’. E 
realidad di loke nan ta ricibi a 
cambio como pago p’e servicio 
cu ta ser bringa na mundo 
Catolico, mientras cu tras di 
nan vocacion tambe nan tin 
un cantidad largo di añanan di 
estudio. 

Nos a lanta den un comunidad 
na unda e impresión di loke nan 
‘supuestamente ’ ta gana tabata 
completamente diferente, pinta 
den un mundo comosifuera nos 
Pastornan no tin gasto, pero 
cu tin tur cos regla, y dia cu 
nan bay cu pensioen, nan lo no 
tin nada di preocupa. Awe e 
realidad ta otro y esaki merece 
debido atención. 

Na varios ocasión SEPPA a mus- 
tra Ministro Ramon Lee riba e 
situación aki y a pidi pa pone 
partidonan na mesa pa yega 
na un solucion. Si awe nada ta 
sosode ta pa propio negligencia 
di un Ministro cu ta bisa di ta 
casi biba den misa. 



ULTIMO DIANAN 


yena tanki di 


Pa Rode Kruis por yuda Aruba 


VALERO 

ta duna: 

3 Cen di cada 

cu bo tank na cualkier stacion 

di gasolin di Valero! Rode Kruis 


iter 


Afdeling 

ARUBA 


E campaña aki ta valido di october 20 te cu november 20, 2008 

Comunidad lo lanta contra 

e abuso cu 

Premier Oduber kier haci 

Kita pago di BBO pa Valero y lague pa pueblo 



0.V04 R4 I.VIJ n?U W7 7112 


(d) Th« «35%" rul« outlin«d ahov. *h«ll appiio*bi* to *r.y 
•xparuion, capital aamtiMnc* projocrt*, or inprov*a«nt» protocts 
to the cokar operation. 

(e) Aeceptance of the "35%" rule «« applied under t*ie 

R«7Ulation by the new coher corporation »h*il not eifoct a •, 
right*, ber.efits, or coEputation of taxts ur.d.r the cor.tra.t 
bctwun thfl Lflg*. Entity of Aruba nfl the Coaatal Corpora r * on *a r * 
Octocer 19, 1989, aa appllad to the Aruban >4.v.'* ç c 

*gr**atnt. Any liaitation under the •35%« rflo-ulation cencemi'— 
r.uab.r of «=pioy.fl. *ppiioable for th« «35%- ruf. .h.ll n* : 

0r •^loyee* oov.rned by the cor.tract Ot CCtaber 

19, 191» aentloned above. , 

3. All other eorporate entltiee or related errarweaente 
eatabl.ahed purauent to the cofc.r proj.ct .nd whieh are nacessary 
to acconplish Ccastai's da.ired financiai atracture for tha prci«-* 
shal. aiao be afforded the tax holiday statue orer.ted to the n .• 
coher corporation. 

Please advi.e at your earliest convenience as to your 
cjcvernn.nt'* positlon reçarding ths foreçoing. 

*' With kindest regards. 




LIDER di partido AVP, Mike Eman 
reaccionando riba e declara- 
cionnan di Promer Minister Nel 
Oduber relaciona cu Valero, a 
bisa “Promer Minister a dobla”. 
E ta considera e situacion aki uno 
sumamente grave caminda cu a 
pone pueblo paga BBO durante 2 
aña, pueblo ta sufriendo y di otro 
banda ta mira un promer minister 
ta dobla y bisa cu no tin BBO mas 
pa Valero pero si pa pueblo. 


AVP ta bisa cu si no tin BBO pa 
Valero no tin BBO pa pueblo, “no 
por kita BBO pa Valero y laga BBO 
pa pueblo, esey ta inaceptabel y 
nos ta kere cu aki bou tin cosnan 
sumamente dudoso tumando lu- 
gar”, Eman a duna di conoce. 

Pa loke ta trata e famoso exten- 
sion di e taxholiday cu constante- 
mente esnan di MEP, pero tambe 
otro partidonan ta tilda AVP di a 
firma, Mike Eman a presenta un 

Prin« Mlnistar Nsleon OduJbsr 
Oranjsstad, Arub» 

' Dear Hr. Priae Ministor: 

ao prcnised in our earlier coataunication, ths foilowir.g is aff 
outllne of the approacn w« would be willing to consider ccnsistent 
wlth the Aruban govomaent's insistenco that the applicatior. of the 
35% rule to the coXer project be in accordance vith Ministerial 
Regulation of May 25, 1993: 

1. The coker operetion will be cor%d\içted.>n a newly forred ^ruier. 
çorpBratAcotr—*Thi»‘"'cbVporalficn wi.l be çranted aj-. 11 year tax 
iioTTSay beçinning or. the date of the coapletion of the prcject. 
All açreesents between the new corporatien and other *ufcs:d:ar.es 
or affiliates of The Coastai Curporotion involved in the operation 
of the Aruba refinery ahall be on an am« length baais. 

2. In addition, all terss ar.d conditions cf the tax holiday to oe 
granted to the new corporation ehall be the sane as providad in the 
existing tax holiday çranted to Coaetal Arubi Refining Conpar.y H. .' 
except that the new corporation will apply the Mir.istenal 
Kegulations of May 25, 1993, ir. detemlning the "3S%" rule sutje * 
to our clarification of certain provisions of the Regulatlor.e. it 
is our ur.derstanding that: 

(a) the M 35%” outlined in the regulation would apply to the 
coapany, its contractors, and their * eubcontraotora during the 
construction and start-up period of tfco coker, not to exceed th.lrty 
nonthe. 

(b) upon coapletion of the coKer, up to 20 aar.aqe&ent a:.J 
adninistrative enployees froa a oountiry other than Aruba onployed 
by the coHer coapany u<ill qualify for the "35%" rule. 

(c) "wagefc" shall include certain bxnofits fumiehed tc 
employees. If, however, after application of the "33%" rule, the 
tax burder. of the eaployees ia ao great that the exployer elects tc 
pay all or part of the Aruban taxes on behalf of the e.tployee, auch 
payment shall not be considered additional wages to tho employee. 


carta fecha dia 4 di maart 1994 
di Oscar Wyatt manda pa Promer 
Minster Nel Oduber, un par di 
luna promer cu Gabinete Oduber 
II a cay, caminda ta papia di un tax 
holiday di 11 aña. E mesun dia 
aki Premier Oduber ta contesta 
cu mirando cu e delaycoker por 
wordo considera como un activi- 
dad nobo, Gobierno di Aruba ta 
honra e propuesta di Wyatt. Cu 
e compromiso aki Gabinete Eman 


II a sinta y ora cu e delay project a 
keda cla, mester a cumpli cune. 
“Esaki ta e cosnan cu mi ta kere 
cu pueblo mester sa, pa sa e difer- 
encia di hendenan cu tin manteca 
riba nan cabez, hendenan cu ta 
wordo maneha pa interesnan, 
pa oportunismo y cu no ta biba 
cu interes di e pais aki na pecho, 
cu awe por bay cera un deal cu 
Valero cu ta kita BBO pa Valero, 
pero ta lague pa pueblo”, Mike 
Eman a comenta. 


Pa e lider di AVP, pueblo a mira 
e corupcion, a mira e abuso y 
no ta bay acepta lo cual Promer 
Minister ta haci y ta premira un 
comunidad cu ta bay lanta contra 
e abuso aki. 

E ta considera cu ta trata di un go- 
bierno desespera pa den e ultimo 
minuutnan di su gobernacion 
bende e pais aki, refiriendo aki 
tambe na e proyecto di waf. 


Trahadornan Directie Cultuur no tin miedo di cambio, pero 

Hamas por sostene un reorganisacion cu no ta bay segun regla 

Di acuerdo cu SEPPA 


TRAHADORNAN Directie Cultuur ta 
ser trata y ignora. E trato ta comosifuera 
nan ta hendenan cu no sa nan trabao, 
pero cu ta awor ‘otronan’ ta cana kibra 
y ta bin inventa e wiel. 

Peor ainda, den comunidad ta plama 
storianan comosifuera trahadornan lo 
tin miedo pa cambio. 

Esaki ningun momento t’e caso, segun 
SEPPA den un comunicado. 

Cambionan pa mehora un situación, un 
forma di traha, semper ta bon-bini. Pa- 
kico no?? Na final nos tur ta servidornan 
publico cu mester alza e consciensa di e 
importancia di e cultura di un pais. 
Pero pa por haci esaki e cultura na pia di 
trabao tambe mester ta uno den cual nos 


por biba hunto na pia di trabao alomenos 
durante 8 ora. 

Si ta berdad cu tabata existi un cultura 
di malcriadez, esaki nunca mester tabata 
asina y mester cambia. P’esaki gara e 
toro na su cacho tambe. 

Pero bin impone un cambio cu ta trapa 
riba e trahador su derecho, su dignidad, 
si ta un abuso. 

Y e cambio no mester ta basa riba dividi 
y reina, si mi no ta gusta bo cara mi ta 
halabo un banda of si pa motibo cu un 
trahador ta mustra riba su derecho e ta 
keda mal mira. Esaki ta loke ta sosode si 
na pia di trabao. 

Si trahadornan, pa falta di oportunidad- 
nan den bida no tin diploma/opleiding, 


etc... mester considera nan experiencia 
y conocimiento acumula durante nan 
bida. Y no bin balota of rebaha tra- 
hadornan. 

Un reorganización mal bruha 
Trahadornan semper a mantene ken- 
denan lo ta desea pa representa e 
trahadornan den e reorganización. 
Aki tambe di ripiente nomber di otro 
persona ta cay aden pa representa e 
trahadornan. 

Tras di esaki e Ministro ta sconde cu lo 
tin un of mas persona cu lo a sali di e 
comision. Awor pakico no a informa e 
sindicato encuestion cu su representante 
ya no t’aden mas?? 

Tambe trahadornan a mira con straño 


un PAC Commissie, cu ta un comision 
pa conseha e Director di un departa- 
mento ta conta cu e mesun presencia di 
e director den e comision. Ta con esaki 
por ta??. 

Awor, unda e Bezwarencommissie a 
keda?? Na unda e trahador ta bay en- 
trega su obhecion pa cu e intencion pa 
nombre den un funcion?? Den cuanto 
tempo e por haci esaki?? 

Asina tin hopi asuntonan cu a pasa 
durante e proceso di reorganización 
cu no a bay bon y cu a laga hopi duda 
y tension. 

Pero tambe un cantidad di asunto cu 
trahadornan ta pasa aden cu ta desmo- 
tivante pa cualkier trahador. 

Awe riba Dia di Mucha, Presidente di Parlamento ta bisa 


Enseñanza ta masha importante pa supera cualkier desaroyo y 
supera cualkier distinccion of discriminacion 


20 Di november ta Dia Uni- 
versal di Derecho di Mucha. 
Na december 1954 Asamblea 
General di Nacionnan Uni a 
recomenda cu paisnan por 
stipula un dia internacional pa 
nos muchanan. 

5 Aña despues dia 20 di no- 
vember 1959 e declaracion 
di derechonan di mucha a 
keda aproba dor di e Asam- 
blea y 30 aña despues, esta na 
1989 a yega n’e Convencion di 
Derechonan di Mucha. 

Na Aruba en comparacion cu 
otro partinan di mundo nos 
muchanan tin kizas un mihor 
situacion, sinembargo nos tin 
cu haci tur nos esfuerzo, dia- 
loga, intecambia experencia y 
stimula y sostene otro p’asina 
crea un comunidad unda ta res- 
peta derecho di nos muchanan. 
Esaki no ta ensera libertinahe 
sino respeta cu nos muchan- 
an tin un cierto desaroyo y 


cierto trato cu ta duna nan 
oportunidad di crece optimal. 
Esaki ta rekeri di tanto mayor, 
educadornan, Gobierno y nos 
pueblo cooperacion cu otro pa 
garantisa mihor output. Asina 
Presidente di Parlamento, drs. 
Mervin Wyatt-Ras ta cuminsa 
bisa den su mensahe p’e dia 
aki. 

Aki leynan di proteccion ta di 
importancia. Na Aruba tin var- 
ios logro riba tereno di leynan 
cu ta salvaguardia derecho di 
mucha cu nos tin cu reconoce, 
evalua y si ta necesario me- 
hora. Esakinan ta e.o. e ley di 
embarazo unda cu mamanan 
cu ta traha den sector priva ta 
haya e oportunidad di tuma 
nan dianan di verlof durante 6 
siman prome y 6 siman despues 
di e parto. 

Aki tin e oportunidad tambe p’e 
mamanan por duna pecho of 
kolf lechi pa nan baby. Tur esaki 


lo hisa calidad di nutricion di 
nos muchanan y hisa calidad di 
nos futuro ciudadanonan. 
Tambe den Parlamento nos a 
pasa na 2006 e ley di delitonan 
moral, cu proteccion di nos 
muchanan y sernan femenino 
pa loke ta trata abuso y mal- 
trato sexual. Por bisa di parti di 
Gobierno tin e ley di centro di 
mucha cu ta basta leu y e ley di 
enseñanza obligatorio cu tambe 
ta den un fase mas aleu pa ser 
trata den Parlamento. 

Tin cu considera enseñanza 
como hopi importante pa su- 
pera cualkier desaroyo y supera 
cualkier distinccion of discrimi- 
nacion. 

Na aña 2000 lidernan mundial a 
delinea e metanan di Desaroyo 
di Millenium. Dor cu e metanan 
aki ta interdependiente y tin 
di haber cu e aspecto humano 
mundial nan tin di haber cu 





E "meterstand" di awa no a print riba e cuenta 
nobo di W.E.B. Aruba N.V. pa luna di october. 


Entrante e cuenta di luna november 
e "meterstand" lo ta riba e cuenta. 


Pa informacion tocante e "meterstand" di 
october por fabor yama 525-4200. 


UJCB 

WATER- EN 
ENERGIEBEDRIJF 
ARUBA N.V. 



derechonan di mucha. Log- 
rando e meta di educacion 
universal y di igualdad di sexo y 
empowering di hende muher lo 
por logra e otro metanan. 

Pa nos na Aruba pues ta keda un 


reto pa nos traha hunto p’asina 
logra ofrece nos muchanan un 
mihor calidad di bida, cu res- 
pet y proteccion, drs. Mervin 
Wyatt-Ras a conclui su mensahe 
pa cu e dia di awe. 


Aclaracion di Bingo 

CENTRO di Bario Savaneta kier a aclarea, pa loke ta un Fund- 
raising Bingo cu mester a tuma lugar diasabra, 8 di november 
2008 na Centro di Bario Savaneta. E Fundraising Bingo aki, pa 
cuminsa NO ta di Centro di Bario Savaneta, ni tampoco organisa 
pa Centro di Bario Savaneta. 

E “Fundraising Bingo” aki a worde organisa pa Marianne (Mavis) 
Rodriguez di Mother’s Softball Team. Pa motibonan desconoci 
pa nos di Directiva di Centro di Bario Savaneta, e Señora aki a 
cancela e Fundraising Bingo menciona. 

Tur esnan cu a cumpra carchi pa e Fundraising Bingo aki mester 
dirigi nan mes inmediatamente na Marianne (Mavis) Rodriguez 
na su celluar 564-1479, pa cobra e placa cu nan a paga pa e Bingo 
aki. 

Nos ta pidi encarecidamente pa tuma bon nota cu Centro di Bario 
Savaneta ta distancia su mes completamente di e organizacion 
Mother’s Softball Team y muy special di e organisadora Marianne 
(Mavis) Rodriguez. Alavez, Directiva di Centro di Bario Savaneta 
ta declara cu no tin nada di haber cu e Fundraising Bingo aki. 

Polis Ambiental y SERLIMAR a tuma accion 

A sera un biaha mas e dump ilegal na Palo Marga 



DESDE 2005 a sera e dump 
na Palo Marga pa motibo cu 
esaki tabata causa problem- 
anan grave di medio ambiente 
y molester di higiena, mas cu 
e tabata duna e comunidad di 
San Nicolas un ventaha. 

Na Aruba ta un sitio central so 
tin pa deposito di desperdicio, 
cual ta Landfill Parkietenbos. 
Esaki ta p’e bienestar general di 
nos comunidad y pa proteha nos 
producto turistico Aruba. 
Sinembargo, a bin constata cu 
e pasada pa drenta e tereno 
na Palo Marga a ser haci liber 
atrobe dor di desconocirnan, e 
barancanan cu tabata poni aki 
a ser kita/movi for di nan sitio. 
Dor di esaki e lugar ta completa- 
mente sushi atrobe. Tiramento 
di desperdicio n’e sitio ilegal 
aki no solamente ta sosode pa 
individuonan, sino tambe pa 
companianan. 

P’e motibo aki, Polis Ambiental, 
conhuntamente cu SERLIMARa 
tuma accion pa sera e sitio aki 


bek, pa no regresa n’e situacion 
a-higienico cu tabata reina 
anteriormente. Dicho accion a 
tuma lugar siman pasa durante 
oranan di mainta tempran. 
Esaki sigur lo alivia e habitan- 
tenan en cuestion. 
Describiendo e situacion, ta 
tristo pa mira con cierto per- 
sona por haci daño n’e sitio 
aki. En particular, paso e ta un 
zona bunita y diariamente hopi 
turista ta pasa aki. Polis Ambi- 
ental y SERLIMAR ta urgi un y 
tur pa por fabor na momento 
di deshaci di nan desperdicio 
grof of di negoshi, haci esaki 
n’e manera corecto y adecuado: 
hiba esakinan pa Landfill Parki- 
etenbos of yama SERLIMAR pa 
mas informacion. Sea cauteloso 
kende bo ta encarga y/of paga 
pa deposita bo desperdicio na 
Landfill Parkietenbos, mirando 
cu hopi biaha esaki ta termina 
na otro sitionan ilegal of den 
naturalesa y no na Landfill 
Parkietenbos. 

Mester remarca tambe cu Polis 
Ambiental lo ta hopi mas visibel 


y agresivo den partimento di 
multa n’esnan cu wordo gara ta 
deposita nan sushi na un lugar 
ilegal. 

E proteccion di nos medio am- 
biente no ta depende solamente 
di SERLIMAR, Polis Ambiental 


of di instancianan cu tin nos 
medio ambiente na pecho. E ta 
depende di nos tur como parti 
di un comunidad. Cooperacion 
di tur e bisiñanan pa ta mas 
alerta y proactivo ta indispensa- 
bel. Esaki por wordo realisa 


door di haci observacionnan, 
tuma nota di number di auto 
y raporta esaki na Polis Ambi- 
ental of como tambe Polis di 
Bario. Corda cu daño haci na 
naturalesa mayoria biaha ta 
ireparabel! 


Sur Corea a 

oooooooooooooooooo 



Happij B-daij pa e portero mes mes di Araba Nomi !! 

Pabien di bo macba dasbiJes y bo botj Zion, bo mom f dad 
p raman!! Nam'iii bms pabiea di bo fan dab bosa ken 
nan ta! Alloat nos ta bai no?? Pasa dasbi!! Q 

Q Sent from nuj BlackBerrij® device from Dicjicel Q 

oooooooooooooooooo 


huur Madagascar 


E empresa Surcoreano Daewoo 
Logistics a huur cerca di 1,3 
miyon hectarea na Madagascar 
pa planta maishi pa sigura e 
abastecimiento alimenticio di 
Sur Corea.Un promer contrato 
ta consisti di e huur di un miyon 
hectarea, equivalente na mitad 
Belgica, durante 99 aña den 
cual e empresa ta spera di por 
cultiva 5 miyon ton di maishi 
anual di awor pa 2023.Obhetivo 
final ta remplaza mas di e mitad 
di importacionnan di maishi cu 
awor ta bin for di Merca. Sur 
Corea ta un di e mayor impor- 
tadornan di maishi di mundo, 
producto cu ta wordo usa fun- 
damentalmente pa alimenta e 
bestianan.E empresa Surcore- 
ano tambe lo cultiva zeta di pal- 
ma den otro 300 mil hectarea 
despues di a sigura e control 
directo di e plantacionnan aki.E 
total gehuur ta equivalente na 


un tercera parti di e tera arabel 
di e pais Africano, pero no sa 
si loke a wordo gehuur ta tera 
cu ya ta wordo usa pa plan- 
ta of terenonan actualmente 
destina pa un uso diferente. 
“Esaki ta e mayor acuerdo cu 
mi a yega di wak. Te awor e 
huurmento di terenonan pa 
agricultura na zonanan manera 
Latinoamerica y e ex Union So- 
vietico tabata ron di e 50 mil pa 
100 mil hectarea”, segun Carl 
Atkins, di Bidwells Agribusi- 
ness.Atkins a agrega cu ainda 
no sa ki efecto e acuerdo aki 
lo tin na Madagascar, pero a 
adverti cu e uso di mano di obra 
Surafricano, manera e acuerdo 
ta specifica, probablemente lo 
perhudica e comunidadnan lo- 
cal.Organizacion di Nacionnan 
Uni pa Alimentacion y Agricul- 
tura (FAO), a declara di ta sor- 
prendi cu e acuerdo aki di cual 


ainda su detayenan no a wordo 
revela. “Tin hopi empresanan 
invirtiendo na Africa pasobra 
eynan ainda tin tereno. Loke 
nos ta wak awor ta inversionnan 
den cultivonan alimenticio pa 
exportanan pa e pais inversion 
despues di e aumento di pri- 
jsnan algun luna pasa”, segun 
Concepcion Calpe, economista 
di FAO.E experto a reconoce cu 
ainda ta desconoci si e acuerdo 
entre Daewoo Logistics y Mada- 
gascar lo implica por ehempel, 
destruccion masivo di mondo- 
nan of su efecto riba e poblacion 
local.FAO a adverti algun luna 
atras contra e surgimento di 
un ‘sistema neocolonial’ nobo 
caminda empresanan interna- 
cional, pusha dor di e subida 
di prijs di cuminda, ta huur 
teranan na paisnan pober pa 
produci alimentonan y exporta 
esakinan pa paisnan rico. 

Di acuerdo cu SEPPA 

Situación ta explosivo na Directie Cultuur 



N’E momentonan aki tin un 
situación bastante explosivo 
reinando na Directie Cultuur. 
Trahadornan a bin ta expresan- 
do bastante fuerte contra di un 
maneho cu ta tumando lugar na 
pia di trabao. E diferencianan 
di opinión ta grandisimo, y ni 
cuanto peticionnan cu tin na 
mesa, e Ministro mes ta opta 
pa sigi alimenta un ‘malo’ cu 
ta creciendo na Directie Cul- 
tuur. Asina SEPPA a duna di 
conoce den un comunicado.Ta 
un cantidad di asunto cu a bay 
robez durante henter e reorga- 
nización. Mientras cu reorga- 
nizacionnan normal mester bay 
segun reglanan concreto, pro- 
ceduranan, etc.., trahadornan 
n’e momento aki ta señalando 
loke ta ser yama maniobranan. 
Durante un di su reaccionnan, 
Ministro Ramon Lee hasta ta 
menciona e ‘splitsing’ di pen- 


samento di trahadornan, ken- 
denan lo mester bay representa 
e trahadornan den henter e 
reorganización. Kico e Ministro 
tin di haci cu esaki ta cuestiona- 
bel, pero como un profesional 
e Ministro no mester a cay den 
esaki, pero e comision mester a 
sigi su discusionnan. Trahador- 
nan a apunta nan representante 
sindical y pa Ministro Ramon 
Lee t’esaki mester a conta y no 
cay den polemicanan cu no ta 
toke. A1 menos cu e kier a saca 
‘probecho’ algun. Den LMA 
tambe ta papia di e represent- 
ación sindical di trahadornan y 
ta den cuadro di esaki e Minis- 
tro a sigi.Ministro Lee ta papia 
di Disciplina y Respet?? 
Trahadornan di Directie Cul- 
tuur no ta comprende exacta- 
mente kico Ministro Ramon Lee 
kier bisa. Ta obvio cu disciplina 
y respet mester ta presente 


na un lugar di trabao, serca 
trahadornan, serca e hefenan, 
pero muy enparticular serca 
e propio Ministro.Ta facil pa- 
pia di palabranan bunita, ora 
cu e persona mes no ta duna 
contenido y balor n’esaki.Re. 
mester ta existi disciplina den 
e forma di funciona, dia tende 
cu hende, den e forma cu como 


hefe bo ta duna prioridad na 
asuntonan manera di trahador 
ya cu nos ta papiando di un 
Ministro di Labor.Respet mester 
duna na e ser humano y ora ta 
papia di trahadornan mester 
tene cuenta cu e trahador tin 
derecho na trabao, derecho 
pa expresa su mes, pa lanza 
voznan di protesta, pero tambe 


pa wordo scucha, no neglisha y 
laga un banda, segun SEPPA. 
Of manera cu awor ta pretende 
cu un trahador no por ricibi 
ningun carta na su nomber na 
pia di trabao ya cu e ta wordo 
habri y controla. Acaso esaki no 
ta falta di respet p’e privacidad 
di e trahador of p’e Ministro 
esaki ta normal? 




%!L» %£# 

Beter laat dan nooit, aijera a campti sa 22 afia hrancella 
Jacobs, pabien e ta luuja diparti sa mami Cetia, sa tata 

* hrancis, sa ramannan Jobn hrancis ij Celiandra, sa * 

* tantanan jj omonan, tar sa primo jj primanan, meJo jj * 

* metanan, amijja jj amijjonan jj demas jamianan.... * 

Como topico di su spreekbeurt Jomar 
Benschop a escoge sr. Nelson Oduber 



DIARAZON merdia Minister 
President sr. Nelson Oduber a 
ricibi bishita di e hobencito Jo- 
mar Benschop, kende ta alumno 
di klas 5-C na Beatrix school. 
Como topico di su spreekbeurt 
cu e lo tene otro siman, Jomar a 
scoge Minister President sr. Nel- 
son Oduber. Durante su bishita 


na despacho di sr. Oduber, el a 
trece un gran cantidad di mate- 
rial y un reportahe completo di 
henter e trayectoria di Minister 
President Oduber. Fuera di haci 
un presentacion, Jomar a haci 
uzo tambe di e oportunidad pa 
haci varios pregunta n’e prome 
mandatario. 


Sr. Nel Oduber tabata tin pa- 
labra di elogio so pa e forma con 
e hobencito Benschop a prepara 
pa su spreekbeurt. 

Na final di e encuentro sr. Nel 
Oduber a haci entrega di e sim- 
bolonan di union y libertad n’e 
hobencito Benschop. 

Merca ta bayendo den e direccion peligroso di def lacion 



MERC A ta parse di ta bayendo 
den e direccion peligroso di 
deflacion, segun estadisticanan 
divulga ayera, cu ta revela na 
october un caida di prijsnan 
pa consumo y di construccion 
di real estate sin precedente 
desde fin di Segundo Guera 


Mundial. 

Di un banda, e indice di 
prijsnan pa consumo a bay 
atras cu 1,0% na october, 
segun cifranan coregi pa 
variacionnan stacionario, 
un desempeño hamas bisto 
desde promer publicacion di 


CableVrV 

- C- y. ( | Aruba 

PARnaRda\ 

CableT.V. Aruba ta informa tur 
usuarionan cu pa motibonan 
trabounan di mantencion lo por 
tin interupcion di servicio di 
Cabley Cablenet 

diabierna 21 di november 2008 
entre 5'or y 6'or di mainta 


e estadistica aki, na 1947. 

E caida aki ta debi principal- 
mente na e caida di e cotiza- 
cion di materianan primo, cu 
un prijs pa consumo di en- 
ergia cu a hundi na october 
cu 8,6% (un record riba su 
mes). Pero e indice di base, 
cu ta exclui energia y cum- 
inda tambe a cay (-0,1%), pa 
promer biaha den 25 aña. 

Di otro banda, e depresion 
di sector di construccion a 
agrava, cu e iniciacion di 
obranan di construccion di 
construccion di casnan na 
791 mil unidad den ritmo 
anual, su nivel di mas abou 
desde januari 1959. Un caida 
di 4,5% compara cu e luna 
anterior. 

Perspectivanan tambe ta 
mustra preocupante, ya cu 
solamente a wordo otorga 
708 mil permiso di construc- 
cion na october (na ritmo 
anual), un 12,0% menos cu 
e luna anterior. Esaki ta e 
menor nivel desde inicio di 
e estadistica aki, na januari 
1960. 

Luna di october, signa pa 
e aagravamiento di e crisis 
financiero y e perspectiva di 
eleccion presidencial Meri- 
cano di 4 di november, ta- 
bata scenario pa otro record, 
e caida mas grandi di e ben- 
tanan minorista (-2,8%). 

E cifr anan di empleo ta igual- 


mente catastrofico: 240 mil 
lugarnan di trabou perdi y 
un desempleo di 6,5%, esun 
di mas halto desde maart 
1994. 

Tur e indicadornan aki ta 
mustra den e mesun direc- 
cion: despues di un desacel- 
eracion di crecemento, Mer- 
ca a drenta den recesion, 
loke ta implica unbira pa e 
prijsnan. 

Economia di Merca lo ta 
dirigiendo na e deflacion, 
un situacion den cual e pri- 
jsnan ta baha pareu cu e 
demanda? E situacion aki cu 
por a wordo mira na Hapon 
den e decada di 1990, ta e 
peor pa un banco central, ya 
cu su esfuerzonan pa stimula 
e crecemento ta wordo mata 
dor di e rechazo di e actor- 
nan economico pa consumi 
y inverti. 

Economistanan ta dividi 
riba e tema aki. “Nos mester 
preocupa pa e deflacion, na 
Merca, Europa, Hapon, na 
mundo henter...Una bes bo 
cay den un trampa defla- 
cionista, e politica monetario 
no ta eficaz masa”, segun 
e economista Nouriel Rou- 
bini di e canal di television 
Bloomberg News. 

E tasa directriz di Fed ta 
ubica na 1%, sin cu credito 


a duna señalnan di reani- 
macion. 

“E probabilidad ta abou, na 
nos parecer. Di un banda, e 
transmision di e prijsnan di 
energia y e prijsnan di im- 
portacion na e importacion 
pa inflacion di base ( cu ta 
exclui energia y alimenta- 
cion), a retrocede den e ul- 
timo dos decadanan”, segun 
Aaron Smith, di Economy. 
com, website di e agencia 
Moody’s. “Mas importante, 
semper cu e previsionnan 
inflacionario no sali for di 
control y e Reserva Federal 
no pone fin demasiado liher 
na su politica flexibel, e in- 
flacion lo mester prevalece”, 
el a destaca. E inflacion anu- 
aliza a mantene na october 
cu un 3,7%. 

E mayor parti di e econo- 
mistanan ta por el contrario 
di acuerdo den e remedi: 
segun un encuesta di Wall 
Street Journal publica 13 di 
november, 82% ta mustra na 
fabor di un plan di estimulo 
presupuestario na Merca. 


- Mainta 

Nos e-mail: 

noticia@awemainta.com 

Tel: 583-1400 
Fax: 583-1444 

Accionnan di GM y Ford 
a cay drasticamente 

I I ... ■ — I II m * W Li' I 



ACCIONNAN di General Motors Corp y Ford Motor Co a cay 
drasticamente diaranson debi na e oposicion politico creciente 
di rescate gubernamental di 25 mil miyon dollar pa e automo- 
triznan Mericano.E titulonan di GM a cay cu mas di 15%, su 
minimonan di 66 aña, mientras cu esunnan di Ford a cay cu 
23%, su nivelnan menor den 26 aña.Papelnan a amplia nan 
perdidanan despues cu president di e Comision di Banconan 
di Senador Mericano a bisa cu e tabata wak improbabel pa 
Congreso aproba e siman aki un pakete di asistencia na e sec- 
tor aki.“Mi tin gana di wak algo pasa”, e senador democrata 
di Connecticut Christopher Dodd a bisa prensa. “Pero, fran- 
camente, e idea cu e lo bira ley, mi ta kere ta remoto”, el a 
agrega.Ehecutivonan di e automotriznan Mericano a acudi na 
Congreso pa di dos dia consecutivo pa argumenta nan solicitud 
di ayudo, cu segun nan ta imperativo pa e supervivencia di e 
industria.E analista di Barclays Capital, Brian Johnson a bisa cu 
e perspectiva di un compromiso entre e legisladornan ta sigui 
dificil tocante un potencial votacion di Senado e siman aki. 

E analista Himanshu Patel di JPMorgan ta kere cu ta mas 
probabel cu tin ayudo federal, pero a agrega cu ta mas claro 
awor cu e cronograma di e ayudo ey no ta inminente. 
Accionnan di GM tabata cay cu 48 cent te na 2,61, su menor 
nivel desde 1942. E titulonan di Ford tabata perde 39 cent, te 
na 1,29 dollar, su minimo den 26 aña. 


Gobierno Italiano a autoriza benta 
di Alitalia pa 1.052 miyon Euro 



GOBIERNO Italiano a au- 
toriza ayera e benta di Alitalia 
na e Compania Aereo Italiano 
(CAI) pa 1.052 miyon Euro, 
segun e minister pa Desaroyo 
Economico, Claudio Scajola, a 
anuncia. 

Segun e nota, “cu e autorizacion 
di benta ta completa e proceso 
pa e constitucion di e Alitalia 
nobo, compania nacional priva 
di bandera cu, den total discon- 
tinuidad cu e aerolinea antiguo, 
lo continua e representacion di 
e pais y e ‘made in Italy’ rond 
mundo”. 

Den e comunicado ta duna 
instruccionnan na e actual 
comisario di Alitalia, Augusto 
Fantozzi, pa procede na “e ce- 
sion di material di e activonan 


promer cu 1 di december”. 

E prijs fiha pa e benta ta me- 
hora cu 52 miyon e oferta haci 
pa CAI, cu tabata di mil miyon 
Euro.Cu e decision aki, gobi- 
erno Italiano ta sigui un proceso 
di benta di e compania Italiano 
cu a cuminsa cu e Ehecutivo 
anterior, na 2006, ora ya caba 
e aerolinea tabata den un crisis 
grave.Despues di a faya varios 
intento di benta y alianza cu 
gruponan di sector extranhero, 
e actual Promer Minister Sil- 
vio Berlusconi, a construi un 
plataforma di empresarionan 
Italiano pa nan haci cu e com- 
pania. 

Oferta di CAI a bin despues cu 
na final di september e sindica- 
tonan a duna nan aprobacion 


na e plan industrial di e firma 
aki pa salba e aerolinea. 

Segun e plan industrial, e Alita- 
lia nobo lo tin 12.500 trahador 
(1.550 piloto, 3.300 asisten- 
tenan di vuelo y 7.650 entre 
tecniconan, empleadonan y 
ehecutivonan). 

E plan ta premira un recorte 
di 3.250 empleonan y e no 
renovacion di cerca di 2 mil 
contratonan temporal. 

E oferta a concreta dia 31 di 
october despues di a firma un 
CAO cu e trahadornan di Alita- 
lia, cual no a wordo firma pa e 
pilotonan y asistenan di vuelo, 
lo cual a conduci na un welga di 
celo den e ultimo simannan y a 
hiba na cancelacion di cientos di 
vuelonan di e compania. 

Costo di crisis ta costa serca 
di 2.200 Euro pa persona 

BANCO di Inglatera ta estima 
e costo di e crisis financiero na 
serca di 2.2 biyon Euro, cu ta 
alrededor di 4% di e riqueza 
genera na mundo den un aña. 
Poniendo e cifranan den per- 
spectiva, e cantidad ey, fruto 
di e hipotecanan incobrabel, e 
debacle di e activonan liga na 
esakinan y e aportacionnan 
publico pa rescata sector finan- 
ciero, ta supone un promedio 
di 2.200 Euro pa habitante di 
Merca y Europa, y mas di 300 
Euro pa cabez si e ta wordo 
parti entre henter poblacion di 
mundo. 

Mamta 

fcomtJi'&o 



Centrale bankvan Aruba 

BEKENDM AKIN G 

Ingevolge artikel 18 lid 2 van de Landsver- 
ordening toezicht kredietwezen (Ltk) (AB 
1998 no.16) maakt de Centrale Bank van 
Aruba hierbij bekend dat zij ingevolge artikel 
16 lid 1 sub b van de Ltk op 6 november 2008 
aan AIB Bank N.V. toestemming heeft ver- 
leend voor het oprichten en het houden van een 
deelneming van 100 procent in Arugas Holding 
Company N.V. 

Oranjestad, 19 november 2008 

Venezuela lo por keda aisla manera Cuba? 




Milos Alcalay 

POCO dia despues di e elec- 
cionnan cu a duna Barack 
Obama su triunfo, Nicolás 
Maduro, canciyer Venezo- 
lano, a bisa cu “ningun hende 
tin pura, ni ta desespera” pa 
un posibel reunion entre e 
gobernante venezolano, Hugo 
Chávez, y e presidente elegi di 
Merca, Barack Obama. 

Sin embargo e asociacion 
di Venezuela cu Mahmoud 
Ahmadinejad, di Iran, y e es- 
trecho relacion entre Rusia y 
Venezuela, ta wordo cuestiona 
seriamente pa parti di Merca. 
Si no tin cambio, Venezuela lo 
por bira un segundo Cuba? 
Milos Alcalay, ex-embahador 
Venezolano na Nacionnan Uni 
ta splica detayadamente con e 
panorama por cambia cu un 
gobierno nobo. 

Merca y mundo tin especta- 
tivanan grandi cu e gobierno 
di Obama, su nombramento 
a wordo ricibi cu beneplacito 
pa mandatarionan cu a mani- 
festa oposicion fuerte pa cu e 
gobierno di Bush, manera Ah- 
madinejad y Chávez. Kico e ta 
opina di e reaccionnan aki? 

E triunfo di Obama a causa un 
espectativa extraordinario na 
Merca y na resto di mundo. 
Mi ta kere cu e reaccionnan 
di Ahmadinejad y di Chávez 
no ta mucho sincero, sino 


pragmatico, ya cu e odio cu 
ta wordo manifesta contra 
Merca ta sigui latente. 

E palabranan di “felicitacion” 
aki ta un refleho di un actitud 
oportunista ya cu pa loke ta e 
“luna de miel” planetario, e 
dirigentenan aki no ta desea 
di keda margina y descubri. 
Barack Obama a bisa cu e lo 
reuni cu presidente Chávez. 
Kico lo por resulta di un even- 
tual encuentro entre ambos 
mandatario? 

Un encuentro entre dos Hefe 
di Estado no ta solamente e 
mayor of menor agrado cu 
tur dos por tin pa mantene un 
conversacion grato. E ta mu- 
cho mas cu esey. Ta trata aki 
di concreta proposicionnan di 
e conseheronan, di e experto- 
nan, diplomatico y politico, y 
di e Canciyeria y Ministerio- 
nan di tur dos pais. 

Despues di tanto insulto pa 
parti di Chávez, no ta parce 
posibel pa concreta un agenda 
specffico, si no tin actitudnan 
di respet interno y internacio- 
nal, loke ta implica un cambio 
radical di actitud pa parti di 
Venezuela. 

Un gobierno di Obama lo por 
beneficia di relacionnan cu 
Venezuela, debi na e bon dis- 
posición cu tur dos a mustra 
te awor? 


Si tin respet mutuo, si Venezu- 
ela garantisa respet pa cu su 
Constitución, si tin un actitud 
di disposicion pa combati 
narcotrafico y terorismo cu 
esfuerzonan comun, si bin un 
stop na e “guera friu” cu no ta 
existi, e ora si mi ta mira un 
sitaacion win-win. Pero esaki 
mester tin su fundeshi den un 
relacion di Estado pa Estado. 
Y no Obama-Chávez. 

Con gobierno Venezolano por 
mehora e relacion cu Merca? 
Ki medida mester tuma na 
nivel diplomatico? 

Stop di insulta, stop cu hostili- 
dad, no persegui disidentenan, 
cumpli cu compromisonan in- 
ternacional, specialmente den 
materia economico, respeta 
derechonan humano, libera 
e presonan politico, sigura e 
regimen di libertad, dera e 
vocabulario denigrante ora 
ta referi na mericanonan 
manera ‘pitiyankee, genocida, 
pendejo’ y otro insultonan, 
negocia e nombramento di 
dos otro embahador, adopta 
un agenda di seguridad y 
cordialidad... 

Barack Obama, a adverti cu 
Rusia y Venezuela ta e na- 
cionnan mas beneficia cu 
e aumento di e prijsnan di 
combustibel y a bisa cu un di 
su prome plannan di accion lo 
ta pa sustitui e “dependencia 
energetico”. 

Obama a papia di para e de- 
pendencia aki y más bien 
busca alternativa den suelo 
Mericano pa sustitui e petró- 
leo. Bo ta kere cu esaki por ta 
un obstaculo pa un bon enten- 
dimento entre e gobiernonan 
di ambos pais? 

Durante decada, e Gobier- 
nonan di Venezuela semper a 
defende e concepto y e idea di 
cu Venezuela ta un proveedor 
confiabel di petroleo (reliable 
partner). 

E menasanan cu Chavez a 
haci di corta e suministro di 
petroleo pa Merca por causa 
e nacion un daño ireversi- 


bel, pasobra awor e gobierno 
Mericano por sinti e temor cu 
Venezuela por actua manera 
Irak, Irán y otronan similar... 
E aliansa, na nivel energetico, 
financiero, tecnologico, entre 
Rusia y Venezuela no a wordo 
mira cu bon wowo pa e actual 
gobierno Mericano, di ki man- 
era e relacion entre ambos 
pais (Venezuela-Merca) por 
bira peor, dor di sigui of dor di 
avansa e asociacion aki? 

Lo por parce cu, e Rusia di 
Putin lo no desea di bolbe pa 
e etapa di Guera Friu. E in- 
teresnan cu nan tin cu Merca 
ta hopi. 

Pero e tentacion autoritario 
di Rusia ta existi, y pa loke 
ta situacionnan manera esun 
di Georgia, e rusonan ta in- 
clina pa “mustra nan djente” 
y demostra cu nan por actua 
libremente den Caribe cu nan 
aliado Bolivariano. 

Si den epoca di e Super Po- 
tencia Soviético, Kruschev a 
laga Cuba aisla, awe e duo 
Putin-Medvedev lo haci esaki 
cu mas facilidad si Merca re- 
acciona firmemente, particu- 
larmente den aspecto militar 
y nuclear. 

Presidente Hugo Chávez a 
mustra su simpatfa pa cu 
e gueriya di FARC. Con un 
presidencia di Barack Obama 


por tin influencia riba e rela- 
cionnan di Chávez cu e grupo 
arma aki, ya cu den pasado 
Obama a expresa cu cualkier 
pais asocia cu un grupo ter- 
orista mester asumi e respon- 
sabilidad di su asociacion y 
consecuentemerne e mester 
wordo aisla? 

Chávez a cambia di actitud 
despues cu Presidente Uribe 
a menasa, den e Cumbre di 
Santo Domingo (Grupo de 
Rio), cu e lo demanda Chavez 
na Tribunal Penal Internacio- 
nal pa e descubrimento den 
e laptop di Reyes. E cambio 
tabata imediato. 

Desde e momento ey, Ven- 
ezuela ya no ta apoya FARC, 
ya nan no ta insisti cu FARC 
mester wordo considera como 
un forza revolucionario, ya 
no ta trata di gruponan cu 
ta wordo admira ideologica- 
mente. 

Si e discurso di Santo Domin- 
go berdad wordo confirma, y 
Venezuela firma e acuerdo di 
lucha contra terorismo, lo no 
tin problema. 

Por el contrario, si Venezu- 
ela asocia su mes cu FARC, 
Hamas, Hizbolah, y otro mo- 
vimentonan terorista, sigur e 
pais ta core e riesgo di cu lo 
aplica loke e presidente elegi, 
Obama, a bisa. 

Hefe di Interpol na Mexico aresta pa 

yinculo cu narcotráfico 


CU e detencion preventivo di 
e hefe di Interpol México, Ri- 
cardo Gutiérrez Vargas, ya tin 
cinco alto mando policial aresta 
den e pais pa nan presunto 
vinculo cu crimen organiza, 
mientras “Operacion Limpieza” 
ta cumpliendo un luna den 
operacion. 

México - Procuraduria Gen- 
eral di Republica (PGR) ayera 
a anuncia detencion preventivo 
pa 40 dia di Gutiérrez Vargas, 
director general di Asuntonan 
Policial Internacional y Interpol 
di e Agencia Federal di Inves- 
tigacion (AFI), equivalente na 
FBI di Merca. 


PGR den su comunicado no a 
duna di conoce e rason pa so- 
licita detencion preventivo di 
Gutiérrez Vargas, pero a bisa cu 
esaki ta sosode den cuadro di “e 
investigacionnan (...) relaciona 
cu ‘Operación Limpieza’ contra 
funcionarionan publico cu a 
duna informacion secreto na 
personanan no autorisa”. 
Anteriormente a detene y proc- 
esa alto mandonan den puesto- 
nan clave, manera na Sub- 
procuraduria di Investigación 
Specialisa den Delincuencia 
Organisa (SIEDO), Agencia 
Federal di Investigacion y Polis 
Federal Preventivo (PFP), e 


principal mecanismonan den e 
lucha contra crimen. 

Den e caso aki tin Fernando Ri- 
vera Hernández, director gener- 
al adhunto a cargo di Inteligen- 
cia di SIEDO, y Miguel Colorado 
González, coordinador general 
tecnico di e organismo, tur dos 
acusa di filtra informacion pa 
e rumannan Beltrán Leyva, cu 
prome tabata socio di e cartel 
di Sinaloa y awor ta aliado den 
e poderoso cartel di Golfo. 
Tambe tin deteni e ex hefe di 
PFP Gerardo Garayy Rodolfo de 
la Guardia Garcfa, ex funcionar- 
io superior di AFI, tur dos deteni 
e luna aki, tambe den cuadro di 

Ya tin cinco alto mando policial aresta 


“Operación Limpieza”. 

E diagnostico oficial pa loke 
ta corupcion den Polis te awor 
a toca unicamente agentenan 
municipal y estatal, cu a wordo 
recluta pa crimen organisa pa 
sumanan grandi di placa. 

E lucha gubernamental contra 
corupcion policial tin bista 
riba 152.000 agente municipal 
(40% di e total den e pais) y 
203.000 estatal (54%), cu na 
algun sitio a wordo sustitui pa 
polis federal y integrantenan di 
Ehercito. 

Den e contexto aki, soldadnan 
di Ehercito, Marina y polis- 


nan federal y estatal ayera a 
asumi control di seguridad den 
cayanan di Tijuana, na frontera 
cu San Diego (Merca), cu ta 
confronta un ola di violencia 
pa e acionnan di e gangnan 
criminal. 

E medida, anuncia pa e alcalde 
di e localidad, Jorge Ramos, lo 
dura un luna y ta forma parti di 
un otro strategia di seguridad 
acorda entre e tres nivelnan di 
gobierno (federal, estatalymu- 
nicipal) pa combati e aumento 
di crimen y capacita como 
2.000 polis municipal. 

Specialisten te Dr. Horacio E. Oduber Hospitaal. 

Telefoonnummer: 588-4300 ext. 470 

Fax: 582-6799 

Latinonan lo por presiona Obama 



LOS Angeles - E hispanonan 
cu a vota pa Barack Obama 
na nivelnan record dia 4 di 
november por haci cu e tema 
di inmigracion ta bolbe riba e 
agenda politico na momento cu 
e mandatario elegi asumi poder 
na januari. 

Como 12 miyon inmigrante his- 
pano ta biba y traha na Merca 
na un forma ilegal y e pregunta 
kico pa haci cu nan ta dividi e 
mericanonan. 

Como senador, e democrata 
Obama a apoya un ley bipar- 
tidista aña pasa, cu a wordo 
respalda tmabe pa su rival 
republicano John McCain, cu 
tabata busca un manera pa saca 
hopi inmigrante na luz di dia. 
E republicanonan a rechasa e 
proyecto y a critica esaki pa ta 
ekivalente na un “amnistia”. 
Obama ta na favor di un re- 
forma inmigratorio mas amplio, 
cu ta inclui un compromiso pa 
reforza seguridad na frontera 
y sancionnan mas duro pa du- 
nadornan di trabao cu ta con- 
trata inmigrantenan ilegal. 


E hispanonan cu a haya ciuda- 
dania Mericano, di cual 67 por 
ciento a vota pa Obama den e 
eleccion, ta califica economia y 
e guera na Irak como e temanan 
mas importante di e agenda, 
pero activista y analistanan 
tambe ta bisa cu hopi di nan ta 
considera inmigracion como 
un tema primordial y proba- 
blemente ta spera accion riba 
esaki. 

“Nos a vota pa un persona cu 
nos ta kere ta compronde e 
importancia di inmigrantenan 
pa e pais aki”, segun Angelica 
Salas, directora ejecutivo di 
e Coalicion pa Derechonan 
Humano di e Inmigrantenan di 
Los Angeles. 

“Aunke e no tin e deber pa de- 
bolbe nos votonan cu hecho, tin 
expectativa cu e ta cumpli cu su 
promesanan”, e’la añadi. 
Inmigracion no tabata un tema 
di campaña pasobra tanto 
Obama como McCain a busca 
pa mantene un ekilibrio entre 
atrae e voto hispano sin per- 
turba esnan cu ta opone un 


reforma inmigratorio mas am- 
plio.Latinonan ta e grupo mi- 
noritario di mayor crecimento 
den e pais, representando 9 por 
ciento di e electorado Mericano. 
E cantidad aki ta importante pa 
e democratanan, cu ta ansioso 
pa demostra nan liderazgo den 
Cas Blanco y den Congreso. 

E democratanan lo disfruta di 
e mayoria mas grandi desde 
basta aña ora Senado y Camara 


di Representante bolbe reuni 
najanuari. 

“E pregunta pa e democratanan 
cu ta pensa di trata e reforma 
inmigratorio ta si nan lo duna e 
apoyo hispano of si nan ta sinti 
e necesidad pa haci algo a corto 
plazo pa solidifica esaki”, segun 
Tamar Jacoby, presidente di 
ImmigrationWorksUSA, un coa- 
licion di dunadornan di trabao 
nacional cu a wordo incorpora 


mas tempran e aña aki. 

E tema ta causa hopi division. 
Esnan mas duro ta acusa e inmi- 
grantenan di ta absorbe recurso 
y ta demanda nan detencion y 
deportacion pa nan pais di ori- 
gen. Obama y e vice-presidente 
elegi Joe Biden ta propone pa 
nan paga un multa, siña papia 
Ingles y cuminsa e tramitenan 
pa trata di haya ciudadama 
Mericano. 


Al-Qaeda ta insulta Barack Obama den un grabacion 

Ayman al-Zawahri 

C AIRO - E di dos dirigente mas impor- 
tante di Al-Qaeda, Ayman al-Zawahri, 
a insulta e presidente elegi di Merca, 
Barack Obama, den un mensahe pub- 
lica ayera, uzando un termino racista 
cu ta implica cu e próximo mandatario 


Mericano ta solamente un negro cu ta 
haci loke blanconan ordené. 

E mensahe aparentemente ta trata di 
convence musulman y arabenan cu 
Obama no ta representa un cambio 


den politica di Merca. Al-Zawahri ta 
bisa den e mensahe graba cu Obama 
ta “contrario na e honorabel negronan 
Mericano”, manera e activista Malcolm 
X, asesina na 1965. Al-Zawahri a cali- 
fica Obama como “negro domestico”. 
Papiando na Arabe, al-Zawahri a usa e 
termino “abid al-beit”, cu literalmente 
kier men “esclavo domestico”. Pero e 
subtitulonan na Ingels di su discurso 
a traduci e expresion como “negro 
domestico”. 

E mensahe ta inclui imagen di discur- 
sonan di Malcolm X den cual esaki ta 
splica e termino, bisando cu e esclavo- 
nan negro cu tabata traha den cas di 
nan doño tabata mas servil cu esnan 
cu tabata traha den campo. Malcolm 
X a uza e termino pa critica e lidernan 
negro cu e’la acusa di no ta defende 
nan posicion frente e blanconan. 

Por scucha e audio mientras ta observa 
imagen di al-Zawahri, Malcolm X re- 
zando y Obama reuniendo cu h'dernan 
hudiu. Al-Zawahri ta menciona un 


atake aereo Mericano di dia 5 di no- 
vember na Afganistán, loke ta indica 
cu e video a wordo produci despues di 
e fecha ey. 

Den e prome comentario publico di 
al-Qaeda riba e victoria electoral di 
Obama, al-Zawahri a bisa cu e eleccion 
di Obama no a cambia e politica Meri- 
cano cu - e ta bisa - ta busca pa oprimi 
e musulmannan y otro pueblonan. 
“Merca tin un otro cara, pero su cura- 
son lo sigui semper yen di odio, su 
mente hoga den cudishi, y su spiritu 
ta plama maldad, asesinato, represión 
y despotismo”, e di dos despues di 
Osama bin Laden a laga sa. 

E’la agrega cu e plannan di Obama pa 
muda tropanan pa Afganistán ta des- 
tina pa fracaso, pasobra e afganonan 
lo resisti. 

“Mi kier pa boso sa cu e cachónan di 
Afganistán a haya cu e carni di boso 
soldadnan ta dushi, asina ta manda 
miles mas”, e’la bisa. 

Documental na Merca ta califica Chávez como lider ridiculo 


Cu ta construi su leyenda 



Un documental biografico di 
Hugo Chávez produci na Merca 
ta defini e presidente Venezolano 
como un lider carismatico y ridic- 
ulo, obsesiona pa converti su mes 
den un mito, y ta tilda su politica 
socialista di fracaso despues di un 
decada na poder. 

E reportahe, den cual a participa ex 
empleadonan di gobierno, socionan di 
Chávez, periodista y ciudadanonan, lo 
sali na Ingles y Spaño dia 25 di novem- 
ber venidero den e programa Frontline 
di e cadena publico Mericano PBS, 
aunke for di ayera e ta disponibel riba 
internet. 

Titula “The Hugo Chavez Show”, e docu- 
mental ta tuma como linea conductor di 
e storia, e programa semanal na televi- 
sion di e mandatario, “Aló Presidente”. 
“E ta un lugar caminda e proceso di 
tuma decision ta wordo exhibi, caminda 
e presidente ta esun cu ta tuma e deci- 
sionnan corecto y ta mantene su imagen 
pa cu e decisionnan malo, cu ta cay riba 
su ministronan, cu ta worde huzga pa 
miyones di spectador”, profesora Colette 
Capriles, di Universidad Simón Bolivar 


ta bisa. 

“Aló Presidente”, cu por dura entre 5 y 8 
ora, ta mustra e presidente di Venezuela 
papiando directamente cu pueblo y spli- 
cando su ideanany politica, discursonan 
cu tin biaha ta wordo alterna cu musica 
of poesia. 

“Chávez por wordo caricaturiza fácil- 
mente pasobra e por ta gracioso y 
ridiculo. E ta canta, hunga cu palabra, 
probablemente e ta e prome presidente 
virtual den e era di e revolucion di co- 
municacion”, e periodista Jon Lee An- 
derson, experto di New Yorker na Latino 
America y Medio Oriente, ta declara. 
Alberto Barrera, autor di e buki “Hugo 
Chávez”, ta insisti di su banda pa destaca 
e capacidad dialectico di e dirigente aki, 
capaz pa entretene pa oranan largo, di 
“ta emotivo y mantene atención”. 

Un carisma cu, na opinion di Barrera, 
ta converti Chávez den “un mito den 
construccion”. 

“Chávez ta sali di un historia heroico y 
esey mi ta kere, ta duel’e masha hopi. 
Kier men, e no a yega na poder bahando 
un dictador, e no a wordo invadi pa 


ningun hende, y e ta gritando Bush pa 
wak si esaki ta responde, e tin mester di 
enemigo. Bo no por bisa cu bo ta un gran 
revolucionario si bo no ta un menasa”, 
Barrera a bisa. 

Impulsividad ta otro di e caracteristi- 
canan cu ta resalta den e documental 
riba e lider Venezolano, ya cu e’la yega 
di duna instruccion directo pa mobi- 


lizacion di 10 batayon pa frontera cu 
Colombia, of a anuncia cu e ta retira su 
pais di IMF, dos decision cu despues a 
worde cancela. 

“É no ta domina su lenga, su lenga ta mas 
grandi cune y e ta los cosnan cu despues 
ta duel’e”, ta comentario di Teodoro 
Petkoff, politico opositor, ex ministro di 
e pais y editor di e corant Tal Cual. 


Miembro di ETA deteni ta maximo 
dirigente di e organización 


E lider di ETA deteni dialuna ultimo tabata e 
maximo dirigente di e grupo separatista Vasco, 
e ministro di Asuntonan Interior, Alfredo Pérez 
Rubalcaba, a bisa ayera. 

Te awor, autoridadnan Spaño a bisa cu Garikoitz 
Aspiazu Rubina, alias “Tkeroki”, tabata e hefe 
di e unidadnan comando, cu ta realiza e aten- 
tadonan. 

Te awor, autoridadnan Spaño a coloca Garikoitz 
Aspiazu Rubina, alias “Tkeroki”, den e centro di 
e unidadnan di comando, esunnan encarga pa 
comete atentado. 

Sin embargo, Pérez Rubalcaba a bisa den un 
entrevista cu e emisora di radio Cadena Ser cu 
Aspiazu, di 35 aña, tabata e number uno dentro 
di e organigrama di ETA. 

“Txeroki na e momento ey tabata e maximo 
dirigente di e grupo terorista. E tabata na cabez 
di tur cos; di e aparato pohtico y di e asina yama 
aparato militar. E tabata esun cu tabata duna 
orden pa e asesinatonan”, e’la bisa. 

Aspiazu, e ministro a bisa, a subi den e cupula 
di ETA despues di detencion di Francisco Javier 
López Peña, “Thierry”, considera na e momento 
ey lider di ETA. E detencion aki a tuma lugar 


na luna di mei ultimo na e ciudad Frances, 
Bordeaux. 

Pérez Rubalcaba a admiti cu ‘Txeroki’ tabata 
un di e delincuentenan mas busca na Spaña y 
a bisa cu polis ta den estado di maximo alerta 
pa un posibel contesta di ETA den forma di un 
atentado. 

“Nos ta den maximo alerta. Nos mester ta pre- 
veni. Un di e dianan aki ETA lo trata di bisa nos 
cu na no ta asina debil”, e’la bisa. 



Garikoitz Aspiazu Rubina, alias 'Tkeroki', a wordo deteni 
dialuna ultimo 

Asante Vitamin Water ta presenta Aerobics 2 Zumba Fun Festival 2008 


RECIENTEMENTE E1 Louvre - Witec NV a lanza riba mercado 
un vitamin water nobo cu yama “Asante”. E vitamin water aki ta 
un producto Mericano, cu a wordo lanza recientemente na maart 
di e aña aki. 

Asante Vitamin Water ta bin den ocho(8) sabor. Y mihor ainda 
ta cu e ta traha cu sucu natural di fruta, esta Frustose crystaline, 
pa duna Asante e sabor refrescante cu e tin. Ademas di esey e tin 
solamente 50 caloria pa porcion; y no ta contene sodium. 

E publico Arubiano por bin sera conoci cu Asante Vitamin Water 
n’e Aerobics 2 Zumba Fun Festival dia 21 di november proximo. E 
evento aki ta wordo organisa conhuntamente cu Idefre y lo tuma 
lugar na Compleho Deportivo Frans Figaroa for di 7:00 pa 10:00 
pm. 

Inscripcion ta posibel for di dialuna pa diabierna for di 8:00 am 
pa 4:00 pm na IDEFRE. Asina ta bin join nos e dia aki, pa bo tene 
bo curpa fit y saludabel! 



ASU por wak atras riba un exitoso Olimpiada 




E clausura di A.S.U. Olym- 
piada e aña aki a tuma lugar 
diadomingo dia 16 di november 
ultimo den Centro Deportivo 


Betico Croes. Presente tabata 
Parlamentario dr. Rudy Lampe, 
sr. Jerry Gomes Secretario di 
Comision di Subsidio, miem- 



bronan honorario di ASU, mi- 
embronan di Bestuur di A.S.U., 
federacion y invitadonan. 

Durante e ceremonia sr. Gerald 
Franca, Presidente di ASU a en- 
trega un plakat di reconocimen- 
to na srs. Mario “Joy” Bergen y 
sr. Raymundo “Rey” Rasmijn”, 
personanan cu a destaca den 
varios ramo di deporte durante 
hopi aña. 

Joy Bergen manera tur hende 
conoce a sobresali den futbol, 
basketball, volleyball, pingpong 
y ciclismo ademas Joy Bergen a 
sali atleta di aña pa “ASU Week” 
na aña 1959. Ainda Joy Bergen 
ta para umpire pa weganan di 
softball y Little League. 


Sr. Raymundo “Rey” Rasmijn 
a hunga baseball durante hopi 
aña, pitcher estelar pa seleccion 
di Aruba y Antiyas a presenta 
hopi biaha riba e monticulo de- 
fendiendo nos bandera, ademas 
“Rey” ta conoci como hungador 
di golf, futbol, softball y un 
sport cu antes tabata conoci aki 
na Aruba, esta “cricket”. Rey 
Rasmijn a sa di gana honor den 
tur deporte cu Rey a practica. 

Tambe sr. Franca a yama di- 
lanti e atletanan cu a sobresali 
durante e Olympiada di A.S.U. 
2008, Jerneij Harms, Angelo 
Kirchner, Marylu Dirksz, Vern- 
ima Angela, Zeygeon Soekan- 
dar, Mike Montero, Jada Mejia, 


Hose Juaquin, Leeray Tachi, 
Geordy Ridderstap, Giovanny 
Lieuw, Marie Keulen, Myron 
Thijzen, David Dubero, Derick 
Kock, Anwar, Andrews, Gino 
Hodge, Alexander Robert, Ti- 
fany Hurtado, Timoty Vink, 
Joseph Castillo, Bjorn Brandts, 
Cody Arends, Edgard Loefstop, 
Lixandra Geerman, Jelissa 
Nedd, Aigil Brete, Guido Pon- 
son. 

Setar N.V. nos compania di tele- 
foon lo bay regala cada un di e 
atletanan aki un celular. 

Sr.Jerry Franca a gradici tur 
esnan cu a contribui y haci 
A.S.U. Olympiada 2008 posibel 
pa yega n’e fondo rekeri. 

Aruba a haci masha bon papel n’e competencia di UCI BMX na Maraciabo 


UN delegacion di 5 atleta a 
representa Aruba n’e Campe- 
onato Internacional di Virgen 
de Chiquinquira 2008 na Mara- 
ciabo, Venezuela cu a tuma 
lugar 15 y 16 di november ul- 
timo. Aruba a logra e siguiente 
titulonan: Etienne de Windt a 
sali na ler lugar den boys 7-8 
anDa; Milton Werleman a sali 
na 2 lugar den Boys 7-8 anDa; 
Ranzino Thijzen a sali na 1 lu- 
gar den Boys 9-10 anDa; Brian 


Posada a sali na 3 lugar den 
Boys 11-12 anDa; Jon Robert a 
yega semi-final coriendo den e 
categor ia di Elite. Den e 

torneo Aruba a sali na di 2 lugar. 
Resultado Final di pais nan par- 
ticipando a sali: 1. Venezuela; 2. 
Aruba; 3. Colombia. 

Nos kier a gradici tur mayor 
y especialmente e coredornan 
cu a haci un biaha mas nan 
maximo esfuerzo pa bin bek 
Aruba cu premionan. 

Caminata riba dia mundial di Diabetes 14-11-08 



E prome caminata organisa 
pa SAD (Stichting Arubaanse 


Diabetici) riba dia mundial di 
diabetes tabata un exito. Bao 


guia di polis e participantenan 
e cana saliendo di Plaza Betico 


Croes pa Wilhelminastraat y 
biniendo bek via di LG Smith 


Blvd pa Plaza Betico Croes. 
Parlamentarionan Dirk 
Dumfries y sra. Zulay van Pop- 
pel-Marquez tambe a participa 
den e caminata dunando asina 
sosten n’e organisadornan pa 
conscientiza nos comunidad 
riba dia mundial di Diabetes. 
Caminata ta un actividad sano, 
cual ta hayando hopi acogida 
den nos comunidad. 

Na final di e caminata sra. Lor- 
encia Geerman, representando 
SAD a entrega un bela blow na 
sr. Dumfries y sra. van Poppel- 
Marquez como muestra di recu- 
erdo n’e caminata aki. 

100 Pais a ratifica e tratado contra doping den deporte 


E Agencia Mundial Anti Dopaje 
(World Anti Doping Agency - 
WADA) y UNESCO a celebra e 
firmamento di e di 100 Gobi- 
erno p’e Tratado Internacional 
contra Doping den Deporte na 
Paris, Francia. 

Director General di UNESCO, 
Ko'ichiro Matsuura, y Director 
General di WASA, David How- 
man, a uni cu embahadornan di 
mayoria di e 100 paisnan cu a 
ratifica e convencion pa celebra 
e momento histórico aki. 
Paraguay a bira e di 100 pais 
cu firma e tratado, cu a wordo 
adopta riba 19 di october 2005 
y cu a drenta na vigor dia 1 di 
februari 2007. Esaki t’e tratado 
di mas exitoso di UNESCO den 
terminonan di rapidez di de- 
saroyo y implementacion. Den 
apenas 3 aña, mas cu mitar di 
tur pais miembro di UNESCO di 


tur region di mundo a compro- 
mete nan mes cu e lucha contra 
doping den deporte. 

“Nunca antes esfuerzonan 
mundial contra doping tabata 
asina fuerte o asina enfoca pa 
provee un ambiente honesto 
y equitativo pa e atleta prac- 
tica su deporte/’ sr. Matsuura 
a bisa. 

E Tratado contra Doping den 
Deporte ta diseña pa sigura un 
aproach consistente den esfuer- 
zonan anti-doping y pa stimula 
Gobiernonan pa tuma accion, 
manera restringi e fluho di 
substancia y metodonan cu ta 
mehora e actuacion deportivo, 
como tambe limita e trafica- 
cion y regula suplementonan 
dietetico y nutricional. 
“Casonan reciente di doping y 
investigacionnan a demostra 
con decisivo accion di Gobier- 


nonan por ta,” sr. Howman a 
observa. 

“E Tratado ta permiti Gobier- 
nonan pa alinea nan maneho 
domestico cu e Codigo Mundial 
Anti Doping, harmonizando e 
reglanan cu ta goberna e lucha 
contra doping den deporte cu 
legislación publico. 

WADA ta masha agradecido na 
UNESCO pa su rol prominente 
den e proceso aki.” 

E Weganan Olimpico di Bei- 
jing tabata e prome biaha cu a 
wordo teni desde cu e Tratado a 
drenta na vigor. Durante e We- 
ganan, e programa mas grandi 
den historia di pruebanan di 
doping a wordo conduci, en- 
volviendo mas cu 4.770 control 
di doping. 

“Comite Olimpico Internacio- 
nal (IOC) ta comprometi pa 
haci tur loke ta den su poder pa 


elimina doping for di deporte,” 
Presidente di IOC, Jacques 
Rogge, a bisa den un declara- 
cion oficial. 

“E lucha aki ta prioridad nu- 
mero uno pa nos. Sinembargo, 
pa nos por ta realmente efec- 
tivo den nos esfuerzonan, un 
cooperacion estrecho entre 
organizacionnan deportivo y 
gobiernonan ta crucial.” 

UNESCO ta sigui concientiza 
publico, trahando cu Gobier- 
nonan riba educación anti- 
doping, maneho y progra- 
manan preventivo. Jamaica, 
Mozambique, Mali y Uruguay 
tabata e prome paisnan cu 
a ricibi asistencia financiero 
atraves di e Fondo di UNESCO 
pa Eliminación di Doping den 
Deporte. 

“Mientras cu e Tratado ta duna 


nos e mapa, e Fondo ta provee 
e medionan pa logra e obhetivo 
principal - pa promove e lucha 
contra doping p’asina futuro 
generacionnan por disfruta y 
sobresali den un deporte liber 
di doping,” sr. Matsuura a 
expresa. 

“E momento tan importante aki 
ta demostra cu autoridadnan 
publico ta bon consciente di 
e impacto cu doping tin riba 
salud publico y ta reconoce 
e necesidad pa coordina mas 
ainda e esfuerzonan cu e mo- 
vimento deportivo y asina 
progresa riba e tereno aki,” 
Presidente di WADA, John Fa- 
hey a bisa. 

“WADA awor ta mira padilanti 
y ta spera cu e 93 paisnan mi- 
embro di UNESCO cu ainda no 
a ratifica e Tratado ainda lo haci 
esaki pronto.” 


Consul di Republica 
Bolivariana di 
Venezuela na Aruba 

a tuma despedida di Presidente 
di Parlamento 



RECIENTEMENTE Presidente di Parlamento, Mervin Wyatt- 
Ras, a ricibi bishita di despedida di e Consul di Republica Bolivari- 
ana di Venezuela na Aruba, sra. Zulay Prieto de Rodriguez. 

Sra. Prieto de Rodriguez lo regresa su pais, despues di a haci un 
bon trabao den representacion di su pais aki na Aruba. Semper 
Presidente tabatin un bon contacto y lazo di amistad cu sra. Prieto 
de Rodriguez y sigur lo haya su falta. 

Mervin Wyatt Ras, den nomber di Parlamento di Aruba, ta desea 
sra. Prieto de Rodriguez hopi exito y forza den su futuro carera 
profesional y ta spera di keda cu e bon amistad di sra. Prieto 
Rodriguez. 


Decision a cay 

Arubadag lo wordo celebra dia 15 di 
maart den Groenoordhal na Leiden 


DEN HAAG-Arubadag2009 
lo tuma lugar dia 15 di maart 
na Groenoordhal na Leiden. 
Esaki a keda dicidi den un 
reunion di e Comision Organ- 
isador Arubadag 2009. 

Cu e decision aki e comision 
organisador a cuminsa cu e 
preparacionnan p’e celebra- 
cion di nos Dia Nacional na 
Hulanda. 

Den e proximo lunanan lo bin 
mas informacion riba e actua- 
cionnan cu lo bay tuma lugar 
riba e dia ey. Tambe lo bin un 
website completamente de- 


dica p’e Arubadag 2009. 

E comision organisador ta 
consciente cu tur aña tin gru- 
po di Aruba cu lo kier bin toca 
na Arubadag. Pesey lo aprecia 
si e gruponan por laga nos sa 
prome cu fin di januari si nan 
tin interes pa bin Hulanda. 

Na momento cu nan por de- 
mostra cu nan tin nan gasto- 
nan di pasashi y estadia cubri, 
semper lo tin espacio pa nan 
den e programa p’asina del- 
eite nos Arubianonan aki na 
Hulanda. Ta mas cu claro cu 
nan lo ricibi un pago razona- 


ble pa nan actuacion durante 
di e evento. 

Groenoordhal na Leiden ta 
riba plan pa haci lugar pa un 
area residencial nobo, pero e 
plannan aki a wordo poni “on 
hold” un rato, loke ta duna 
Groenoordhal e posibilidad pa 
tene eventonan den e prome 6 
lunanan di 2009. 

Comision Organisador Aruba- 
dag 2009 ta mira atrobe yen 
di entusiasmo riba un otro 
celebracion mahestuoso di 
nos fiesta nacional, Arubadag 
2009. 


Busca e buki: E leyenda di 

hofi Fabula 


E conocido escritor Arubano, 
Roland W. Peterson a caba di 
lanza su buki: “E Leyenda di 
Hofi Fabula”. 

E prome leyenda di Aruba, 
scirbi especialmente pa much- 
anan na Papiamento, a bira 


un “Best Seller”. E ta number 
“uno” awor.Si bo no tin un ain- 
da, no tarda, nan ta cabando 
na boekhandelnan. Busca di 
bo y lesa na Papiamento unda 
“Hofi Fabula” por ta? Esaki 
ta un buki cu tur mucha na 


Aruba mester tin. 

E t’e regalo ideal di Sinterklaas 
of pa Pasco p’e muchanan. 

“A house without books is like 
a room without windows”- 
Heinrich Mann 
Sigura bo buki awe. 

Xpresa bo mes 

noticia@awemainta.com 

Tur comunicado o remetido cu ser manda pa AWEMainta mester indui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Bo a cay for di e rama di un bon palu prome cu bo a hecha 

Ta eroneo di bisa cu: “Betico ta MEP y MEP ta Betico 



BO no tin tur cualidades di e 
mata for di cual su rama bo a 
cay prome cu bo a hecha y sigur 
no su birtudnan y consecuent- 
emente bo no por representa 
esaki, mas bien bo a mescla 
cu e frutanan di mal palo. Na 
momento cu bo a cay for di e 
mata y bo kier a aparenta di ta 
cu e mata, e mata a adverti bo 
bisando bo, “baha prome cu 
bo hundi cu tur loke tin rond 
di bo”. 

E lider actual di MEP a rebeldia 
contra e luchador di nos Status 
Aparte y despues cu esaki a 
fayece el a cambia e meta cu 
esaki tabatin pa su pueblo den 
un Aruba soberano. 

Sabiendo cu hende ta resisti 


MERCANCIANOBO 


SPECIALPA PASC0& Fl N Dl ANA 



Avenida MiloJ.Croes 71 
Tel 5822303 
Habri Dialuna pa Diasabra 
Fordi 9am-6pm 



cambio, e gran luchador q.e.p.d. 
a sigura su pueblo y a dun’e 
speransa bisando cu “aunke cu 
nos lo bay atras na momento cu 
nos adkeri nos Status Aparte, 
nos lo hala stapnan gigantesco 
den un futuro cercano”. 

Su destino no a permiti’e di 
logra haci esaki un realidad pa 
su pueblo, cual di berdad e a 
stima y ta su amor pa su pueblo 
a hiba su lucha al cabo. 

“Mi ta un tata di un pueblo” 
tabata su palabra, pasobra cu e 
tabata kier a mira un Aruba uni 
y liber di inhusticia social. 

Pero esnan cu awe ta carga e 
signatura di MEP a laga mate- 
rialismo vence e ideal di e gran 
luchador aki. Nan a dividi e 
pueblo y a logra di distingui e 
pueblo comun for di e politico- 
nan tradicional. Nan a enrikese 
e politiconan aki y algun yega 
na nan y a haci entre 60 pa 70% 
di nos pueblo mas pober. 

Esaki nos por proba mirando 
e hecho cu na momento cu tur 
Parlamentario representando 
AVP y MEP contra tur conseho 
di expertonan concerni a du- 
plica nan salario. Tambe nan 
a duna nan mes un overbrug- 
gingstoelage di un aña di sala- 
rio locual por ripiti varios bes, 
nan a duna nan mes diferente 
pensioen y e privilegio pa cobra 
esaki na un edad relativamente 
hoben. Ademas di tur esaki nan 
a y ta adkeri placa di proyecto- 
nan biyonario na Aruba cual 
segun e luchador di nos Status 
Aparte a premira cu mester a 
baypa pueblo. 

Mientras cu nan ta biba den 
abundancia y ta hiba un mane- 


ho di Gobierno dirigi riba en- 
rikesimento di nan mes, nan 
a sa di manipula cu pueblo su 
sintimento y indoctrina esaki 
p’e keda sostene e partido. Nan 
ta yama esnan mas cerca di nan, 
nucleo di nan partido, esakinan 
pa colmo ta sinti nan honra cu 
e titulo aki y ta conforma nan 
mes cu e garnachi cu ta cay 
for di mesa y a bira ciego p’e 
realidad. 

Prominetenan di tanto e partido 
MEP como AVP ta hunga come- 
dia y ta planta e mal ehempel 
den nan siguidornan dor di 
publica cu nan a nace y lo muri 
cu nan partido. Pero en realidad 
kico Aruba tin na hendenan 
cu cierto mentalidad? Perso- 
nanan cu no por husga entre 
bon y malo? Pero realidad ta 
cu netamente esaki ta loke e 
partidonan tradicional kier 
mantene. 

Ki horibel y desastroso cierto 
pensamento tin pa democracia 
di un pais. Esaki sin duda lo hiba 
Aruba na un Gobierno totali- 
tario cu un dictador na cabes. 
Pero apesar di nos navidad, Ar- 
uba ta bendiciona y naturalesa a 
percura cu e generacion nobo y 
cu un lider bon prepara y stima 
pa su pueblo, a keda escogi y 
lo cambia e rumbo aki y pone 
Aruba atrobe riba e caminda cu 
nos luchador pa Status Aparte 
lo a desea cu lo e ta. 

Cu esaki mi kier ilustra cu 
hamas e fundador di MEP su 
pensamento tabata, pa tin un 
Aruba yena cu un pobresa 
manera cu e ta awor y pesey ta 
eroneo di bisa cu BETICO TA 
MEP Y CU MEP TA BETICO. 

Mario Lopez 


Mamta 

Tel: 583-1400 FaX: 583-1444 

Xpresabomes 


noticia@awemainta.com 

Tur comunicado o remetido cu ser manda pa AWEMainta mester indui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Ata prueba: 


Problema cu clero awor tin dos nomber 
Tai Foo Ramon Lee y Ruby Figaroa-Eckmeyer 



/ 



Aruba 


Nos pasado, presente y futuro 

DIRECTIE CULTUUR ARUBA 


Aan: de Minister van Arbeid, Cultuur en Sport 
Dhr. T.F. Ramon Lee 
Wilhelminastraat 6 
Oranjestad - Aruba 


Uw kenmerk: 

Ondenverp: ontslag vanwege pensioen dhr. R. Villamora 


Oranjestad, 21 april 2008 
Ons kenmerk: DC- 137/08 


Naar aanleiding van de brief van DPO kcnmerk 2008-00610, d.d. 5 maart 2008, met het verzoek om 
dhr Villamora met pensiocn te laten gaan per 29 augustus 2008, stuur ik u hierbij een conceptbne 
ter beantwoording van de brief van DPO. Zodra wij deze brief rctour van u ontvangen, zal deze 
brief bczorgd wo rden aa n dhr. Villamora. 



Ruby 
Directricl 


ancien 


Directeur 


Onderwerp: beeindiging arbeidscontract dhr R. S, Villamora, 

Hierbii wil ik u mededeien dat naar aanleiding van de Landsverordening Leeflijdsgrens_ 
Ambtenaren u per 29 augustus 2005 in verband met het bereiken van uw 60-jarige leeftijd 
de overheidsdienst had moeten veriaten. 

Voor de goede orde wil ik u hierbij mededelen dat u tot 1 september 2008 op 
arbeidscontract in dienstzal blijven bij de Directie Cultuur, Na deze periode dient u zich te 
melden bij de Stichting Algemeen Pensioenfonds Aruba om in aanmerking te kunnen komen 
voor een pensioenregeling confomn de Pensioenverordening Landsdienaren. 

\km\ u hierbij hartelijk bedanken voor de jaren dat u in dienst bent geweest van de Overheid 
van Aruba en ik hoop dat u kunt genieten van uw pensioenjaren. 

/vwl/ /yvUM, 


A 






Hoogachtend, 

Minister van Arbeid, Cultuur en Sport 

Ramon T.F. Lee 


SIMAN pasa mi a trece e prob- 
lema di CLERO aki na Aruba 
dilanti. Tambe mi a trece dilanti 
cu tur e problema cu CLERO tin 
un nomber sra. Ruby Figaroa- 
Eckmeyer. Awor mi a bini ripara 


cu e problema cu CLERO tin dos 
nomber, esta T.F.Ramon Lee y 
su Directora, sorry Directora 
di Departamento di Cultura 
Aruba. Pakico mi ta bisa su di- 
rectora. Esaki mi ta bini mas 


despues ribadje. 

A base di mi articulo den DIA- 
RIO y AWE MAINTA “problema 
cu clero tin un nomber - Ruby 
Figaroa-Eckmeyer” a lanta reac- 


cion sigur, sigur di nos Minister 
di Cultura, cu alabez t’e Minis- 
ter encarga cu e presupuesto di 
e pastoornan aki na Aruba. 

E Minister a papia cu ta DPO 
a consehe, cu el a papia cu 
Obispo, cu den 2 siman e lo fix 
e asunto aki y tambe cu suscrito 
no ta bay misa, cu e no sa reza 
Nos Tata etc.etc. 

Suscrito no kier perde mas 
tempo na locual cu Minister 
a bisa, pasobra nos tur sa con 
ora cu E hañé den preta con e 
ta troce palabra di tur sorto di 
forma. 

Ban cuminza: 

September 28, 2007 DPO a 
manda un carta pa Instituto di 
Cultura pa René S. Villamora 
refiriendo na su contracto di 
trabao. Den e carta aki DPO ta 
menciona un cos masha inte- 
resante mes. 

Den di dos aliña DPO ta men- 
ciona cu den un carta di Obispo 
Luis A. Secco a pidi pa un con- 
tract di trabao -pa Pastoor 
Villamora- pa un periodo di 
5 aña. 

Den di tres aliñea den e ultimo 
frase Minister Lee a laga Pastoor 
Villamora sa cu no tin NINGUN 
POSIBILIDAD pa Pastoor Vil- 
lamora haña un contract cu Go- 
bierno di Aruba pa un periodo 
di 5(cinco)aña. 

Aki sr. Lee sa masha bon cu 
tin scarsedad na pastoornan, 
principalmente pastoornan 
CATOLICO. Y aki e ta djis corta 
un pastoor Catolico su nek cu un 
simpel frase. No tin ningun po- 
sibilidad p’e haña un contracto 
pa 5 aña. 

Pakico Minister Lee a corta gar- 
ganta di Pastoor René Villamora 
di e manera aki. 


DPO a manda un apostille 
urgente dia 5 di maart 2008 
pa sra. Directora R. Figaroa- 
Eckmeyer, puntrando e si e ta 
na altura cu Villamora a ricibi e 
carta di 28 di september 2008 y 
si no t’asina pa dune un contract 
di trabao te 1 di september di 
2008, pasobra Pastoor Vil- 
lamora ta den servicio activo 
ainda. 

Dia 21 di april 2008 - mas cu 
un luna despues cu e carta di 
5 di maart 2008 sra. Figaroa- 
Eckmeyer a contesta DPO cu 
e no por a haña ningun carta 
den e file di Villamora y e no 
por sigura cu Villamora a ricibi 
e carta di DPO di september 
28 di DPO. Den e di dos alinea 
sra. Eckmeyer a laga DPO sa cu 
despues cu e a papia cu sr. Min- 
ister Lee nan a dicidi pa alarga e 
contract te prome di september 
2008. Ni aki Minister Lee no a 
pasa man riba su curazon y a 
corta e garganta di Villamora. 
Minister Lee por a bay Minis- 
terraad y duna Villamora un 
contract di 5 aña. Pakico e no 
a hacie. Pakico Ramon Lee tin 
tanto rabia asina riba Pastoor 
Villamora??? 

Suscrito no a caba ainda. 21 di 
april 2008 sra. Ruby Figaroa- 
Eckmeyer como Directora di 
Departamento di Cultura a 
manda un cartica pa sr. Minister 
Lee pa laga Villamora bay cu 
pensioen pa dia 29 di augustus 
2008 y no te 1 di september 
2008 manera DPO a sugeri 
den nan carta. Ainda a corta e 
periodo cu algun dia. 
Normalmente ta DPO ta traha 
e cartanan aki y ta manda pidi 
aprobacion di Minister con- 
cerni. Pero den e caso aki ta 
sra. Figaroa-Eckmeyer a haci 
esaki. Aki atrobe algo masha 
interesante pa mira. 

Mos pasado. presente y fiituro 


DIRECTIE CULTUUR ARUBA 

Aan: Aan de wnd + Directeur van de Directie 
Personeel en Organisatie 
Dhr, Mr. L,A. Hemandis 
Aruiex Center - Italie straat 30 
Omnjestad - Araba 

Oranjcstad, 21april2008 

Uw kenmerk: DPO 2008-00610 Oas kenmerk; DC-1 , //08 

Onderwerp: be^indiging arbeidscontracl dbr* R* S* Viliamora 


Naar aanleiding van uw brief kenmerk DP02008-00610d.d. 5 maart 2008, mel het verzoek om na te 
gaan of de brief MACS-406/07, DPO/684-a, d.d. 28 september 2007 ontvangen is door dhr. 
Viilamora, heb ik naar aanleiding van de uitgaandc post van de voormaiige Instituto di Cultura na 
genoemde datum gecn correspondentie met dhr. Villamora aangetroffen. Op basis hiervan kan 
aangenomen worden dat betrokken misschien de aangehaalde brief niet heeft ontvangen. 

Ik wil u hierbij verzoeken, na overleg met de Minister van Arbeid, Cultuur en Sport, om het 
arbeidscontract met dhr. Villamora per 1 september 2008 te beeindigen, aangezien dhr. Villamora al 
sinds 29 augustus 2005 in verband met het bereiken van de 60-jarige leeftijd de overheidsdienst had 
moetcn veriaten. Dhr. VUIamora en de bisschop dhr. Secco zal zo spoedig mogelijk hiervan op de 
hoogte worden gesteld. 



Minister van Arbeid, Cultuur cn Sport 


Aparentemente sra. Figaroa- 
Eckmeyer tin e letterhead di 
Minister Lee den su poder, 
pasobra di con sra. Figaroa- 
Eckmeyer a manda hunto cu su 
conseho di 21 di april 2008 di 
biaha e concept cu e letterhead 
di Ministerio di Labor, Cultura 
y Deporte. 

MANERA CU MIA BISA ANTE- 
RIORMENTE KICO CU E SRA. 
AKI MANDA PA MINISTER 
LEE, MINISTER LEE TA FIRMA 
(TEKEN BIJ HET KRUISJE). 
Dicon Minister Lee ta defende 
y troce palabra asina tanto p’e 
sra. aki. Por ta cu esaki ta parti 
di e acuerdo cu a ser logra na 
CUBA?????? 

OTRO ENGAñO DI MINISTER 
RAMON LEE: 

Den un entrevista sr. Lee a bisa 
cu tur pastoor ta gana mescos. 
Aki otro prueba haña den mi 
postbus. Manera pastoor Rene 
Villamoraabisa: Clero catholico 
ta gana Awg. 2.750,- bruto pa 
luna. Otro pastoornan ta gana 
Afl. 4.230,- t/c Afl. 4.880,- pa 
luna.Di con aki si tin un discrep- 
ancia. Un pastoor Catolico tin 
un salario, esta afl. 2.750,- pa 


luna, anto e otro pastoornan 
di otro religion si tin - segun 
nan dienstjaar- nan ta keda 
gana mas placa. E pastoornan 
Catolico tin hopi mas fiel cu 
e otro hende di otro religion. 
Aki pastoor Rene V. ta papia 
berdad, ANTO MINISTER LEE 
-AS USUAL- TA GAñA. 

Otro mentira di sr. Lee: Un pas- 
toor ora e ta vicario no ta haña 
ningun cent extra di Gobierno. 
MI PREGUNTA TA: PAKICO 
MINISTER RAMON LEE TA DE- 
FENDE SRA. R. FIGAROA-ECK- 
MEYER TE NA MORTO, SIEN- 
DO CU MINISTER LEE SA CU E 
SRA. AKI TA MANIPULANDO 
PISA DEN DEPARTAMENTO DI 
CULTURA??????????? 


HaimyAngela 
Empleado Publico cu 
Semper ta papia e berdad. 


AMainta 

tccntMilato 

Nos e-mail: 


noticia@awemainta.com 


Tel: 583-1400 
Fax: 583-1444 



7:20 

late show: 


11:00 

late show: 

PG-131 


SCHEDULE FORWEEK 47 
NOVEMBER 19 - NOVEMBER 25 

matinee: wednesday - sunday | late show: friday and saturday 


AT RENAISSANCE - ORANJESTAD 


BODIES OF LIES 

daily: 4:45 

matinee: 11:45 2:15 

SNUF DEHOND 

daily: 7:55 


NEW 


matinee: 0:00 

SINTERKLAAS EN HET GEHEIM VAN HET GROTE BOEK 

daily: 4:00 6:10 

matinee: 12:00 2:00 lateshow: 

MADAGASCAR2 

daily: 4:10 6:00 

matinee: 12:05 2:05 late show: 

MY BEST FRIEND'S GIRLS 

daily: 8:00 10:05 

matinee: late show: 12:10 

HIGH SCHOOL MUSICAL 3 

daily: 3:55 6:05 8:05 

matinee: 11:50 1:50 late show: 

JAMES BOND QUANTUM OF SOLACE 

daily: 5:30 7:40 

matinee: 1:00 3:15 late show: 

BEVERLY HILLS CHIHUAHUA 

daily: 4:15 6:20 8:20 

matinee: 12:15 2:20 late show: 


ATPASEOHEI ENCIA 


NEW 


ROCK N ROLLA 

daily: 5:10 

matinee: 12:20 2:45 

THE BOY IN STRIPED PAJAMAS 


7:25 

late show: 


daily: 4:05 

matinee: 12:00 

BODIES OF LIES 

daily: 

matinee: 11:50 

BURN AFTER READING 

daily: 4:15 6:20 

matinee: 12:05 2:10 

JAMES BOND QUANTUM OF SOLACE 


8:10 

late show: 


7:40 

late show: 


8:25 

late show: 


daily: 

matinee: 12:55 

MADAGASCAR2 

daily: 4:00 

matinee: 11:55 


7:40 

late show: 


8:00 

late show: 


IHIEIIUai 

DRIVE-IN 


November20 -November23 


rRH QUARANTINE 

Thursday: 8:00 

rRH RIGHTEOUS KILL 

Saturday: 8:00 & 10:30 


Friday: 8:00 & 10:30 


Sunday: 8:00 


NEW 

ATA a anuncia e ganadornan di competencia di fotografia 

Masha hopi participante a manda nan potretnan 
di kico nan ta sinti cu t’e tesoronan di Aruba 




FOR di algun luna pasa, De- 
partamento di Aruba.com di 
ATA a bin cu e iniciativa pa 
organiza un competencia anual 
di fotografia pa enrikese Aruba 
su website oficial, esta www. 
aruba.com. Awe nan ta suma- 
mente contento, pasobra comu- 
nidad Arubano a responde cu 
un cantidad di potretnan unico 
di nos isla na unda nan a ilustra 
pa medio di nan potretnan kico 
pa nan ta nifica e tesoronan di 
Aruba. Durante un anochi 


sumamente ameno n’e edificio 
nobo di Museo Arqueologico, 
gerencia di Aruba Tourism Au- 
thority a anuncia e ganadornan 
absoluto di e competencia aki. 
Srta. Paola Ochoa, kende con- 
huntamente cu sra. Joanne 
Croes tabata e motornan tras 
di e competencia aki a comenta: 
“Nos ta sumamente contento 
cu e respaldo di henter e co- 
munidad Arubano, pasobra 
aruba.com definitivamente ta 
bira e website oficial caminda 


e tur habitante di Aruba por 
expresa nan amor pa nos isla 
pa medio di creatividad y pa 
2009 nos tin hopi mas activi- 
dad planea p’e comunidad di 
Aruba”. E idea principal tras 
di e proyecto tabata pa explora 
y captura aspectonan unico di 
nos isla cu normalmente no ta 
wordo propaga manera e.o., 
sitionan tipico of secreto, nos 
hendenan y paisahe di Aruba 
captura pa medio di e bista y 
tambe for di e sentimento nan 
di e curason di nos Arubianonan 
mes. Ganadornan den ambos 
categorfa: CategorfapaAdulto, 
1 premio: Gunsum Calista Ceci- 
lia; 2 premio: Basilio Geerman; 
3 premio: Merrill Robles y di 4 
premio: Ricardo de Vreede. 
Categoria pa Mucha; 1 pre- 
mio: Angel Stamper; 2 premio: 
Ernieson Tromp; 3 premio: 
Dawn den Hartog y di 4 premio: 
Shaquille Leito. 


Tremendo Hersengymnastiek pa Housekeeping 

The Aruban Resort & Casino 




THE Aruban Resort & Casino a 
organiza un tremendo actividad 
di Hersengymnastiek pa henter 
e departamento di Housekeep- 
ing. Un total di seis ekipo a 
participa na e encuentro aki y 
a competi fuertemente cu otro 
te final. Hefe di otro departa- 
mentonan a uni nan mes pa 
reenforsa y comparti e actividad 
special aki pa e Departamento 


di Housekeeping. 

E ekiponan cu a competi tabata: 
E Seis Magnificos, E Streyanan 
Full Fout, E seis Guereronan, E 
Bichinan Contento, E Diaman- 
tenan Mixto y E Seis Campeo- 
nan. Tur ekipo a bin bon anima 
y cu yen di instrumento pa haci 
desordo. E Bichinan Contento 
a bin uniforma cu adorno pa 
nan mesa y cu un bichi berde pa 


Department 


yuda nan den nan apoyo. 

E ganadornan maximo di e 
competencia tabata e Seis Mag- 
nificonan. E Guereronan a keda 
na un segundo lugar cu diferen- 
cia minimo den puntuahe. Na 
final di e competencia tabata 
tin premio pa e equipo ganador, 
y e equipo na segundo lugar. E 
equipo mas anima claramente 
a resulta di ta e Bichinan Con- 
tento. 

Tur presente a gosa di un anochi 
placentero y a disfruta di tur e 
pasa bocanan dushi cu a wordo 
prepara. Pabien na e ganador- 
nan y na henter e departamento 
di Housekeeping. 


Mamta 

<fcan*kéi<sbo 

Nos e-mail: 

noticia@awemainta.com 

Tel: 583-1400 
Fax: 583-1444 

EQ3 lo habri pronto 
na Saliña Cerca 




E borchi di EQ3 ya caba por ser mira riba e edificio. E sucursal 
local di e marca Canades popular ta casi cla pa habri. 

Propietario Lynn Maduro ta raporta cu EQ3 Aruba tin dos con- 
tainer di 40 pia ta yegando nos isla. Ya caba nan a laga e oficina 
principal di EQ3 na Winnipeg Canada y nan lo ta yegando aki dia 
26 di november. E tienda ta planeando un apertura inoficial den e 
prome siman di december. Despues, na januari, e ekipo di diseño 
di EQ3 lo yega pa asina aplica e ultimo tokenan na e diseño. Tambe 
nan lo keda suficiente tempo pa co-presenta un Gran Apertura. 
EQ3 ta un concepto di estilo di bida Canades cu ta inspira e luga 
intimo y emocional cu nos conoce como cas. Cu influencia di rond 
mundo, EQ3 ta diseña y fabrica mueble inovativo na bon prijs y 
acesorionan pa un bida moderno. 


Classic Car Club Aruba ta celebra 
20 aña di existencia 




CLASSIC Car Club Aruba a 
celebra en grande nan 20 aña 
di exsistencia den weekend di 
14 pa 16 di november. Aruban 
Resort tabata cas pa e bishi- 
tantenan di Corsow y Bonaire. 
A cuminsa cu un anochi di 
inscripcion na cas di President 
di CCCA, Muller Solognier. 
Conhuntamente cu Wabi Cor- 
sow cu a participa cu 18 classic 
car y Easy Rider di Bonaire, 
a core rond 2 dia bishitando 
Aloe Balm, Stern, Renaissance 
y Buchi’s Place. Diasabra anochi 
a keiro den Banana Bus bish- 
itando Caribbean Fest na San 
Nicolas. Diadomingo anochi 
tabata e celebracion cu come- 
mento y bailamento, entrega 
di plakat di un club pa otro y 
reconocimento na miembronan 
di CCCA y di Wabi. Un anochi 
masha ameno. 

PricewaterhouseCoopers Sponsor principal di Junior Tennis Cup 2008 










PA 6 aña consecutivo Price- 
waterhouseCoopers Aruba 
ta sponsor nos hobennan 
den e mundo di tennis cu e 
campeonato ‘Junior Tennis 
Cup’. E aña aki un biaha mas 
PricewaterhouseCoopers ta 
patronisa e campeonato aki. E 
resultado di añanan anterior 
tabata hopi bon y cu orguyo 
PriceWaterhouseCoopers ta 
apoya e deporte di tennis. 
Nos muchanan cu ta haci 
deporte y ta entretene nan 
mes sanamente, mañan lo 
crece y forma un futuro sano 
pa nan mes cual sigur lo re- 
fleha den nos pais di mañan. 
Asina director di PriceWater- 
houseCoopers, Drs. Ing. Edsel 
Lopez RA a trece dilanti. 



PriceWaterhouseCoopers ta 
contribui cu e proyecto aki y 
placa ta ser inverti den e or- 
ganizacion di e torneo, mate- 
rial pa e weganan, premionan 
y tur productonan necesario. 
Tambe Drs. Rachel Maduro 
di PriceWaterhouseCoopers a 
trese dilanti cu e trahadornan 
di PriceWaterhouseCoopers 
ta hopo envolvi den e torneo 
tambe. Nan a traha regalitonan 


pa tur e participantenan y asina 
ta inti nan mes orguyoso di e 
evento aki. Proyectonan asina 
ta ser considera hopi positivo y 
PriceWaterhouseCooprs ta kere 
firmemente den nan. 

E invitacion ta bai na henter 
pueblo di Aruba pa apoya nos 
hobennan den e deporte aki di 
tennis y bai wak e torneo aki dia 
20 pa 22 di november na Aruba 
Racquet Club. 

Si bo tip conduci na un articulo exclusivo den AWEMainta 
Potret saca cu camara of celular tambe ta parttcipa 


Campaña di fin di aña cu 100 
mil florin na premio di Digicel 


Digicel 

E Red Mas Grandi y Mihor. 


I TIIMplNjE 

5/rts: 733 -TIPS, hoilins: 733-3477 
O! =?rrj=jjJ iip3@3’/7StrnSiinia CDrri 


“PAKICO cambia un campaña 
exitoso”, asina Wanda Broek- 
sema encarga cu e maneho di 
mercadeo di Digicel na Aruba, 
Bonaire y Corsow a duna di 
conoce na momento di anun- 
cia nan campaña di fin di aña. 
E compania di celular a lanza 
su campaña di fin di aña titula 
“Biba 1 aña Gratis”. E campaña 
aki lo sigui te cu fin di aña 2008 
mientras cu e ganadornan prin- 
cipal lo keda anuncia durante 
e prome siman di aña 2009. 
“Nos a yega di haci e campaña 
aki den pasado caba, pero nos a 
sinti for di nos clientenan cu ta 
esaki mes nan lo kier e aña aki 
atrobe. Gastonan mensual di tur 
hende ta subiendo, pues si bo sa 
cu bo lo por biba 1 aña sin gasto, 
anto ta cla bo ta!”, di acuerdo cu 
Wanda Broeksema. 

Pa participa na e gran cam- 
paña aki, clientenan lo mester 
recarga nan celular prepaid 
cu cualkier suma, cumpra un 
celular nobo di Digicel of paga 
nan cuenta postpaid na tempo. 
Lo mester yena y deposita e 
couponnan na tur tienda di 
Digicel, incluyendo na Dragon 
Store na San Nicolas. Pa cada 5 
florin gasta na Digicel, sea ta na 
compra di carchinan prepaid, 


paga Bo cuenta postpaid of 
compra di un celular nobo, bo ta 
ricibi un coupon. Claro cu mas 
coupon bo tin den e tombola, 
mas grandi bo chensnan ta. Pa 
esnan cu ta cumpra un carchi 
di prepaid na un di e rebend- 
edornan, nan lo mester pasa na 
un di e oficinanan di Digicel na 
Oranjestad of na San Nicolas pa 
cambia nan carchi pa e coupon- 
nan participante. 

Enbez di un ganador, e biaha aki 
Digicel lo haci dos cliente feliz. 
E dos ganadornan lo gana un 
aña di cual Digicel lo paga nan 
cuenta di hypotheek of huur di 
cas, nan gasolin, nan cuentanan 
di awa y coriente, gastonan 
di comestibel y sin lubida nan 
cuenta di celular. Tin condicion- 
nan aplicabel den e campaña 
aki, entre otro cu e suma total lo 
keda paga a base mensual. 

Separa di e dos premionan 
grandi aki, Digicel lo saca pre- 
mionan tur siman na unda un 
total di no menos di 20 mil cli- 
ente lo gana credito instantaneo 
pa por sigui haci yamadanan via 
nan celular di Digicel, incluy- 
endo un luna di abonnement 
gratis pa clientenan postpaid. 
“Na tur nos ta papiando aki di 


por lo menos 100 mil florin na 
premio. Esaki ta un forma mas 
pa nos gradici tur nos cliente- 
nan existente y esnan nobo cu 
lo switch awor pa Digicel den 
cuadro di nos celebracion di 5 
aña di existencia”, asina Wanda 
Broeksema a termina bisando, 
recordando tur hende pa cum- 
insa yena nan couponnan desde 
awe mes! 


HOTLINE 

733-8477 

Digicel 

Speri Mas. Hanja Mas. 

Despues di discusion cu 
trahador, mucha muher ta 
kibra glas di porta cu skop 


DIAMARS merdia pa 11.30, 
polis di Oranjestad ta bay na 
un Fastfood Restaurant den 
Seaport Market Place pa un 
destruccion. N’e sitio, polis ta 
papia cu e manager y e ta bisa 
polis cu un mucha muher, cu 
tabatin discusion cu e trahador 
den e lugar, a sali y a skop e glas 
di porta di e lugar y a kibre. 
Despues nan a bay for di e sitio, 
e guardia a bay nan tras, pero 
nan a subi den un auto A-52770 
un Chevrolet shinishi Optra, 
y a bay for di e sitio.Polis a 
investiga e number di auto, y a 
haya sa cu e auto ta pertenece 
na un ta A. 

Polis a yama A. y e ta bisa cu ta 
su yiu muher J. A. naci na Aruba 
di 18 aña ta cu su auto. Polis a 
pone e tata na altura di locual a 
pasa. Banda di 4’or di atardi, e 
mama di J. A. hunto cu e mucha 
muher S.V.R.A. naci na Venezu- 
ela di 18 aña, a bay warda di 
polis pa atende e asunto. 

Polis a papia cu J.A y el a bisa 

Capitan di 
crucero ta baha 
pareha for di 
barco 

Polis di Oranjestad ta bay dia- 
mars mainta pa 8’or, abordo di 
cruiseship pa intermedia den 
un problema entre pareha. 
N’e sitio, polis ta papia cu un 
guardia cu ta traha bordo di 
e crucero y a ta bisa cu tin un 
problema entre un pareha 
Mericano cu a bay for di man. A 
resulta cu e muher L.H. di 36 
aña a haya su casa E.O. di 39 
aña, cu un otro muher y el a 
bisa cu cos no ta keda asina. 
E problema a bay for di man 
y e capitan a dicidi cu e no ta 
sigui su biahe cu e pareha riba 
e crucero. Polis a bisa nan pa 
nan bay meldo na Aeropuerto 
pa nan bay bek nan pais, como 
cu riba e crucero nan no por 
keda mas. 


cu ta su amiga S.V.R.A a skop 
e porta. S.V.R.A a bisa polis e 
tabatin discusion cu e trahador- 
nan, y como cu su mannan 
tabata yen, el a skop e porta pa 


habri’e, pero no sa si e glas a 
kibra. J. A. a reclama tambe cu e 
guardia a bati riba e auto. Polis 
a intermedia, y nan a dicidi cu 
nan lo paga e daño di e porta. 





Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857 /560-1403 


“ Señor ta mi wardador,mi n’ tin falta di nada; 
den cunucu di yerba bérdé. E ta pone mi a sosegá 
E ta hiba mi na awa trankil, pa mi bolbe haña forsa” 

Cu Honda pena pero conforme cu boluntad di Dios nos ta anuncia 
Fayecimento di: 



VIOLA ROZENBERG 

Miho conoci como : “Jo” 6 “Joja” 
*03-10-1923 f 17-11-2008 


Na nomber di su yiunan : Gor Rozenberg 

Ana Maria Rozenberg 


Nieto : 


Subrina y Subrinonan : 


Elgin y Gloribeth Rozenberg 

Denny y Mirian Kelly y famia 
Leila y Frank Croes y famia 
Uty y Phil Odor y famia 
Ennio (Doc) y Stella Kelly y famia 
Carina Kelly y Robbie Lioe-A-Tjam y 
famia ,John Kelly 


Prima , primonan, Iha, bisiña, conocirnan, amigo , amiganan y 
boluntario di Centro Kibrahacha 
Huize Maris tella. 

Demas famia : Rozenberg, Kelly, Croes, Odor, Lioe-A- 

Tjam, LacleOduber, Henriquez, Maduro, 
Tromp, Gomez, Mackay,Angela, 
Wouters, Pieters 

Acto di entiero lo tuma lugar Diasabra 22-11-2008. E restonan 
mortal ta reposa Di 9’or dimaintate ll’orden Misa San 
Francisco na playa y despues saliendo Pa Santana Sabana Basora. 

Adres pa condolencia : Aurora Funeral Home, Cumana #76 

Diahuebs 20-11-2008 y Diabierna 21-11- 
2008 7’or pa 9’or di anochi. 

nos ta pidi nos disculpa si den nos tristesa nos por a lubida un of otro 
famia. 

Enbez di flor o krans nos tin un box disponibel na Misa pa Huize 
Maristella. 

Despues di entiero nos no ta ricibi condolencia na cas. 



H-ijL-in'iH famfnirhÉ Zc|if sktktr 
Ha-i itijnrhij >Ji Uiñiird h Whiét 

Cé.}* C.R RrtKii tnn 1 IK 
Tris SB2I6E2 - 


“Matteus 6: 9- 10 

Onze Vader die in de hemelen zijt; Uw naam worden geheiligd; Uw 
Koninkrijk kome; Uw wil geschiede, gelijk in de hemelen alzo ook op 
de aarde..” 


A fayece Christianamente cu voluntad di Senor 
Nos mama, Wela, ruman, tanta, suegra, cuña y amiga 



Sra. Marie Rose Sildora Dumfries 

Mihor conoci como “ Ma Marie”, 

“Ma Claire” of “Madame Richard” 

Vda. Di Sr. Richard Alfred Dumfries 
Na nomber di su yiunan: 

Jean Dumfries y Albertina Dumfries-Dos Ramos 
Danny Dumfries y Monique Kunz 
Astrid Dumfries( Q.E.P.D) 

Drs.Samuél Dumfries y Ruth Dumfries-Dompig 
Drs.Eveline- Pierre Dumfries 
Drs.Swinda Dumfries 


Su nietonan: Nathaly y Winston Evans-Dumfries, Moises 

Dumfries, Ilidio Dumfries, Ohmar, Risah y Pearl 
Dumfries, Danique y Clairyce Dumfries 
Bisanietonan: Elijah Marsdin y Juliette Evans 


Su rumanan : Melimene Jules y Elamaine Jules y yiunan 

Su primanan: Celina Dumfries-Paillant y Marie Isidore y 

yiunan, Madame Genevieve Francois y famia 
sra.Viuda Vera, Dirk Dumfries, y famia 


Su mihor Amiganan: 

Madame Deslorieux na Hulanda, Edna Van Niel, 
sra. Fride Enser y miembronan di misa E.B.G. 
Su Ihado : Jozef Dumfries 

Su Bisina-nan: Eddy y Shirley Hoogvliets y famia, sra. Rica 

Maduro y yiunan y sr. Archangel( Buchi) Lacle 
y famia 


Y demas famianan: Dumfries 

Na Haiti: Jules, Paillant, Brice, Jean- Monique, Pierre, 

Baptiste, Tanis, Sulmé, Merveille, Beaucicaut, 
Ruben. 

Na Surnam, Hulanda y Corsow: 

Dumfries, Tuur, Hoofddorp, Beyde, Bijlhout, 
Arnhem, Blokland, Vriesde, Lobbrecht, Kunz, 
Kensmil, Dompig, Hamden, Priem 
Den USA: Saunders, Searchwell, Douglas, Milton, Brice. 

Na Madeira: Dos Ramos 

Na Dinamarca y Dubai: 

Dumfries, Thorboll, Odeatu. 

Amigonan y conocirnan: 

Hoogvliets, Beeldsnijder, Gemerts, Goedhoop, 
Breinburg, van Samson, Tjie- a- Loi, Williams, 
Forster, Wanga, Isena, Capello, Bruining, Barrett, 
Josefa, Gomes, de Cuba, Paesch, Larmonie, 
Geerman, Toppenberg, Scholten, Noordpoool, 
Kaarsbaan, Babel,Dubero, Lacle, Lesire y tur 
conocirnan di e bario di Dakota. 


Acto di Entierro lo tuma lugar Diasabra 22 di November 2008 pa 
16:00 pm di atardi for di Funeraria Zepp Wever pa Santana 
Protestant na Caya Ernesto Petronia 

E restonan mortal di Ma Marie ta reposa for di 14:00 pm na funeraria 
Zepp Wever, Caya Betico Croes 216 

Adres pa condolencia: Agencia Zepp Wever Caya Betico Croes 216 
Diaranson 19 november y diahuebs 20 november 2008 pa 19:00 pm - 
21:00 pm 

Nos ta lamenta cu despues di entierro nos no ta recibi bishita di 
condolencia na cas. 

Guardia ta 
gara ladron 
den cura di 
negoshi 

UN guardia cu ta traha na un 
hardware store na Dakota, 
a yama Central di Polis y a 
notifica nan cu el a topa cu 
dos ladron riba tereno di e 
negoshi. Polis a bay n’e sitio 
y a ta papia cu e homber D.B. 
naci na Grenada di 45 aña, 
kende ta traha guardia n’e lu- 
gar y e ta bisa cu el a gara dos 
homber ta cana riba tereno di 
e negoshi. 

Ora cu nan a mire nan a core 
bay, y el a bay nan tras, pero 
nan a bente cu piedra. El a bisa 
polis cu e no tin portofon ni 
placa riba su celular p’e yama 
e manager di e negoshi. Polis 
a yama e manager pe pa pone 
na altura di e kiebro. Tambe 
polis a bise p’e bisa e manager 
p’e bay duna keho. 

Muher ta 
denuncia cu 
nan a corta 
su cabuya di 
paña 

ASISTENCIA di polis a 
wordo pidi diamars mainta 
pa 9.30 na un cas na Alto Vista, 
unda señora di 76 aña ta bisa 
polis cu e ta sospecha cu un 
homber chikito y un tal Baas 
lo t’esnan cu a corta su cabuya 
di paña. El a bisa polis cu e no 
por duna ningun descripcion 
di e dos hendenan aki. Polis 
a bay controla y a mira cu e 
cabuya di paña tabata kibra, 
pero tambe cu e tabata yen di 
paña colga. Polis a notifica cu 
supuestamente ta e peso di e 
pañanan a kibra a cabuya. Pa 
calma e señora polis a bise cu 
nan a bay tira un bista pa mira 
si nan por topa cu e homber 
chikito of cu Baas. 



Mementomori Funeral Home N.V. 

Yolanda - Leo - Eugene 
Tel: 5833358 -Fax: 5837711 


GRADICIMENTO / INVITATION 


Na nomber di su yiu Jasmine , nietonan, ruman y demas famia 
kier a gradici tur esnan cu di un of otro manera a compaña nos 
na momento di fayecimento y entiero di nos defunto stima: 



Inocencia " Chencha " Tromp 

Nos ta gradici tur famia, amistad, bisiña y conoci cu a mustra 
nos nan atencion y judanza, tur cu a manda flor, krans, telegram 
y yamadanan telefonico. 

Un danki na staf y personal di San Pedro Paviljoen pa nan 
cuido, cariño y pasenchi na nos defunto stima. Tambe nos ta 
gradici tur esnan cu a dune e cariño y atencion durante su bida.. 
Boso atencion y cariño tabata un gran consuelo pa nos famia. 

Alavez nos invita pa tres santo sacrificio di misa: 

Diabierna 21 di november 2008 pa 7,or di anochi 
Diasabra 22 di november 2008 pa 7'or di anochi 
Diadomingo 23 di november 2008 pa 10’or di mainta na Misa 


SanFrancisco naPlaya 

Boso presencia ta altamente aprecia 

f Mementomori Funeral Home N.V. 

Yolanda - Leo - Eugene 
l Tel: 5833358 - Fax: 5837711 


Gradicimento / Invitacion 


Na nomber di su casa Ramon Diaz, yiunan Jenny, Gina y 
demas famia kier a gradici tur esnan cu a sostene nos na ora di 
su enfermedad y na momentonan di fayecimento y entiero di 
nos defunto stima: _ 



Rosalia ( Rosa) Diaz-Everon 

Nos ta gradici tur esnan cu a mustra nan atencion of cu por a manda 
flor, krans, telegram y yamadanan telefonico. Na tur esnan cu a 
compaña nos na misa, na su ultimo lugar di sosiego y 
pa e donacion haci na Rode Kruis. 

Un danki special na dr Anaya y su asistente Florencia, na staf y 
personal di Dr. Horacio Oduber Hospitaal, na staf y personal di Rode 
Kruis pa nan atencion y judansa, 

Boso atencion y cariño tabata un gran consuelo pa nos. 

Alavez nos ta invita pa tres santo sacrificio di misa ariba e 
sigiuente dia: 

diahuebs 20, november 2008 
diasabra 22 november 2008 

diamars 25 di november 2008 tur pa 7'or di anochi na misa 
Immaculada Concepcion na Santa Cruz, despues di misa 
diamars lo tin un rosario na cas Wayaka Res 230 
Boso presencia ta altamente aprecia. 

Danki di Curazon 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857 /560-1403 


Despues di a lucha pa 16 anja contra e malesa 
Parkinson, a bai sosega den Reino Celestial, mi 
esposo, nos tata, nos abuelo, nos ruman, nos 
primo y amigo stima. 

Cu honda pena, agradecido pa ku locual e la 
significa pa nos, di acuerdo cu boluntad di Dios 
a bai sosega na edad di 76 anja. 


Frits Edgar Maduro 

Ex empleado di Lago 

Ex Presidente di fundacion plan medico di PDL 
Ex tesorero di Lions Club of Aruba 
Ex Gerente di Antilles Industrial Gases (AIG) 

Na nomber di su esposa: 

Señora Doris Maduro-Croes 
Su yuinan stima: Ronald y Lucia Maduro y yuinan 
Nilca Maduro y Ramon Buckley 
Jeannette y Benito Flanegin y yui 
Gina y Dwayne Wever y yui 
Su nietanan stima:Lucienne Maduro 
Ameline Maduro 
Lusheska Maduro 
Delany Wever 
Jennifer Flanegin 

Su rumanan stima: Reineta Oduber-Maduro y Famia 
Urbano y Poppy Maduro 
Otilio y Candy Maduro 
Mario y Libia Maduro y yuinan 
Susana y Johnny de Vries y yuinan 
Lindo y Glenda Croes y yuinan 
Maiky y Tida Croes y yuinan 
Su primanan y primonan mescos cu ruman: 

Filomeno (Shonno) y Gerrie Maduro y yuinan 
Carmen (Josefa) Maduro 
Maria y Andres Croes y yuinan 
Fein Maduro 

Clarita y Nicky Kelly y yuinan 
Swanan: Emma Croes y famia 

Hendrick Croes y famia 
Estella Ibañez y famia (USA) 

Lesvia Padilla y famia (Colombia) 

Luis A. Croes y famia 
Robinson Croes y famia (Hulanda) 

Dr. Franklin Croes y famia 
Jaime M. Croes y famia 
Con-Suegro(nan): Agrepino Maduro y señora 
Jonco Flanegin y señora 
Coleta Zschuzschen y famia 

Sobrinonan y sobrinanan, primonan y primanan, comernan y comper- 
nan, ihanan, bisiñanan, amigonan y ex-coleganan di Lago y AIG. 

Demas famia y conocirnan: Maduro, Croes, Buckley, Flanegin, 
Wever, de Vries, Oduber, Kelly, Dirksz, Peñuela, Dabian, Baris, 
Willems, Quast, Feliciano, Zschuschen, Montalvo, Morales, Bremer, 
Jelten, Dijkhoff, Fingal, Angela. 

Adres pa condolecia: Aurora Funeral Home, Cumana 76, 

Diarazon, November 19 y Diahuebs, 
November 20, 7’or pa 9’or anochi. 

Acto di entiero lo tuma lugar Diabierna, November 21, 2008, l’or 
pa 3’or di atardi na Misa Imaculada concepcion Sta. Cruz y 
despues saliendo pa santana catolico na Sta. Cruz. E restonan 
mortal ta reposa na Aurora Funeral Home for di ll’or te cu 12’or 
di merdia. 

Nos ta pidi nos disculpa si den nos tristesa nos por a lubida un of otro 
famia. 

Enbez di flor of krans ta bai tin un box disponibel na Misa pa 
Organisacion Parkinson Aruba (OPA) 

Ainda tin dos siman pa cumpra bo ticket 

di accion di donacion 

Y pa gana premionan fabuloso!!! 


REV. Pader Hercules Samba- 
jon, pastoor di parokia Sagrado 
Curazon di Hesus, y Comision 
Mantencion di Misa Savaneta, 
ta comunica lo siguiente na 
henter pueblo di Aruba en 
general y na tur parokiano en 
particular. 

Ainda falta dos siman pa e wega 
di Accion di Donacion pa gana 
premionan atractivo, hunga. 
Esaki ta e wega cu a keda po- 
sponi dia 5 di september y lo 
hunga awor dia 6 di december 
2008, manera a keda participa 
anteriormente. 

Tin hopi ticket ainda y esey ta 
hopi oportunidad pa esnan cu 
ta desea un auto nobo of mueb- 
el nobo pa e tempo di Pasco 
cu ta drentando, of un laptop 
computer of un flatscreen TV di 
32”, y mucho mas. Bai mesora 
cumpra bo ticket pa bo tambe 
ta den wega. Por cumpra ticket 
na e siguiente localidadnan of 
persona: 

Na Pos Chiquito : serca Manuel 


Curiel, Pos Chiquito 46-B, Mar- 
cial Koolman, Pos 
Chiquito46-C of serca Karel 
Nicolaas, Pos Chiquito 108; 

Na Savaneta : serca Tony Ma- 
duro, Savaneta 415, Dentista 
Johnny Hernandez na 
Hernandez Dental Clinic, Sra. 
Rita Lampe-Jansen na Savaneta 
124-C, Sra. Monica 
Ras, Savaneta 405, Srta. Maris- 
ka Koolman, Savaneta 415, 
Rudy de Cuba na Rooi 
Koochi 40-B, Bubu Ras na 
Savaneta, Savaneta Home & 
Hardware Store, Zeerovers, y 
por haya bukinan tambe serca 
Donny Christiaans, Savaneta 
76, net dilanti di Domino’s Pizza 
na Savaneta, caminda grandi 
mes. Ademas tambe serca mi- 
embronan di Team Liturgico y 
Legion di Maria Savaneta. 

Comision Mantencion di Misa 
Savaneta, Pastoor Hercules y 
henter parokia, ta desea di hasi 
un apelacion riba henter comu- 


nidad di Aruba y tur parokiano 
en particular, pa duna un man 
pa asina nos por haya fondo 
necesario pa por paga e gasto- 
nan di renobacion di nos Misa 
Sagrado Curazon di Hesus, 
cual edificio ta celebra su 50 
aniversario dia 5 di september 
2009. Esaki ta un recaudacion 
di fondo grandi y e lo yuda nos 
yega leu cu nos trabaonan di 
renobacion y mantencion. 

Toch nos mester mas ainda y ta 
pesey un apelacion di curason 
na tur esnan di bon voluntad, si 
bo no tin ticket ainda y si bo por 
cumpra mas cu uno, of te hasta 
un buki di 25 tickets, aserca un 
di nos re-bendedornan y purba 
bo suerte. No laga e yamada y 
invitacion aki keda manera un 
grito den disierto, sino scucha 
y habri bo curason pa asina 
yuda nos Misa di Savaneta. Nos 
parokia mester di tur parokia- 
no, pero tambe di henter nos 
pueblo di Aruba, pa asina logra 


nos meta. 

Solamente asina nos por sclama 
na final: “Ban briya den 50 aña 
cu nos Misa Savaneta. Hunto 
nos a logra nos meta”. 

E premionan lo wordo saca 
diasabra 6 di december 2008 
dilanti di Misa di Savaneta. 
Entrega di e premionan lo ta 
diabierna 12 di december 2008 
durante un Show Cultural cu 
Mariachi y canto di Pasco. 
Nos ta invita henter pueblo pa 
participa na e show aki como 
regalo di nos parokia pa tur cu 
a coopera durante e aña aki. Lo 
tin cuminda y bolo na benta y 
un bar cu refresco y juice bon 
friu. 

E lo ta un actividad pa henter 
famia y nos pueblo completo. 
Pesey bini uno y bini tur bin dis- 
fruta di un bunita show y goza 
di platonan dushi y sabroso. Lo 
tin tambe articulonan di adorno 
pa Pasco na benta. Nos ta spera 
boso. 


Pittbul agresivo ta mata Chiwawa di bisiña 


TA BENDE 


TERENO 

EINGEDOM 

916M 2 na 
Taiild Leemdert. 
Piija 115.000 pa mas 
iuforimcion 
yaina 5931082 


POLIS a bay diamars atardi 
pa 5’or na un cas na San Bar- 
bola pa un asistencia, unda un 
pittbul a mata un chiwawa. 
N’e sitio polis a topa algun 
mucha ta yora nan cacho. Po- 
lis a papia cu e tata H.F. naci 
na Corsow di 55 aña, kende 
ta bisa polis cu e pittbul di su 
bisiña a bula cura y a coy nan 


cacho chiwawa na su garganta 
y a bay cune bek den su cura 
yamate. 

Tambe el a bisa polis cu no ta 
prome biaha cu e cacho a sali 
for di su cura, como cu ta tur 
ora e ta sali y ataca e cachonan 
den becindario. Polis a bay 
na cas unda e pittbul a sali y 


eynan nan ta papia cu e muher 
C.T.P.T. naci na Venezuela di 
32 aña y e ta bisa cu e cacho 
ta di su casa E.G.T. di 39 aña. 
E ta bisa polis cu nan ta den 
proceso di divorsio y e homber 
n’e momento ey no ta na cas. 
Polis lo yama e homber pa 
bise cu e tin cu paga gasto di 
e chiwawa. 

Iservicio pa Comunidad 

|Telefon di Emergencia| 


Number di emergencia 911 

Polis 

100 

Brandweer 

582-1108 

Ambulance O c stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


■ Botica na Warda ■ 

Pabou di Brug:Botica Noord 
Pariba di Brug:Botica San Lucas 

h Dokter na Warda 

Pabou di Brug: dr. 

Pariba di Brug: dr. Every 


Otro Servicionanl 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia’mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

585-4710 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 


Polis I 


Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, tel. 
(297) 583-1400, fax. (297) 5831444, 
E-mail: mediagroup@setarnet.aw. 
CUENTA Dl BANCO: C.M.B. #229- 
82600. BENTA LOS Afl 1,50. 
ABON EMENT Afl.35,00 pa luna. 
ORA Dl OFICINA: Dialuna pa Diabierna 
8 a.m. - 5 p.m. 

MPRENTA: Imprenta Nacional Arubano. 
DIRECTOR: Victor ITokoT Winklaar & 
Victor R Winklaar. 

REDACCION: noticia@awemainta.com. 
BENTA Dl AVISO: 
sales@awemainta.com 

Djis manera nan ta 

Tin biaha te hasta e mihor mayornan tin 
problema pa acepta nan yiunan djis manera 
nan ta. Por ehempel, mayornan di un mucha 
cu ta hopi timido, hopi biaha ta puntrami con 
nan por yuda e yiu sali di e timidez ey. Na 
cas por ta e ta haci declaracionnan profundo; 
por ta e ta comparti su observacionnan di 
bida y di e caracter di universo, por ta te 
hasta e ta conta e storianan di mas chistoso. 
Pero den publico ta como si fuera su lenga ta 
pega na cada banda den su boca, y su cabez 
ta baha como si fuera e ta pega na su pecho. 
Di con e mucha ta asina timido dilanti 
strañonan? Por ta ta pasobra e'la worde 
herida of rechasa den pasado. Pero mas 
probabel ta cu e'la nace asina. Ningun sorto 
di estimulo of pushamento pa parti di e 
mayornan lo pon'e cambia bira sociabel, 
extravagante of sigur di su mes. Su timidez ta 
djis un funcion di e temperamento cu e'la 
nace cune. 

Mi conseho na mayornan di un mucha asina 
ta: Stop di purba haci'e algo cu e no por ta. 

Bai cu e coriente y djis acept'e manera e ta. 
Djei busca e calidadnan special cu ta duna e 
mucha individualidad y potencial. Nutri'e. 
Cultiv'e. Y dune tempo pa forma su mes como 
un personalidad unico manera niun otro 
hende na mundo. Abo, como mayor, lo ta 
menos frustra cu e aceptacion aki y, keremi, 
bo yiu tambe lo ta. 






PA TTJR FIF.STA 
PAMUCHA 

YAMA 

923523 / 5S3S769 



\|jrntii Fallrrifltf ifr|lfi tr 

H*ti iiuhrhidi Wnrr 

OpG.F. ikiHiitti^. 

Trit 


Señor ta mi wardador, mi n’ tin falta di nada 
Den cunucu di yerba berde E ta pone mi sosega. 

E ta hiba mi na aw tranquil, pa mi bolbe haña forza. 


Cu hopi tristeza, pero conforme cu boluntad di Dios, nos ta 
participa fallecimento di: 



Dolores Christiaans 

Mihor conoci como: Doyo of Doya 
Na e bunita edad di 83aña 


Iha: Irena Maduro na Hulanda 

Na nomber di su sobrino y sobrinanan, sobrasobrino y sobraso- 
brinanan, primo y primanan y demas famia; Christiaans, 
Hayden, Tromp, Henriquez, Maduro, Giel, Farro y Jansen. 

Ta invita tur amigo,bisiña, compañeronan di Sint Michael 
Paviljoen, verpleegster y broedernan y demas famia pa asisti na 

e acto di entierro cual lo tuma lugar Diabierna 21 di 
November 2009 pa 4ór di atardi saliendo for di misa Santa 
Anna na Noord y despues pa Santana catolico na Noord. 

For di 2ór di atardi e restonan mortal di Doya lo ta reposa den 
misa Santa Anna na Noord. 


TIPO Dl CAMBIO OFICIAL 

Yalido pa 20 November 2008 


Placa Extranhero 

Bank Papieren 

Wisselen, Cheque 

Benta 



Reis Cheque en 

na 



Over Boekingen 

Publico 

US Dollar 

1.77 

1.78 

1.80 

CAN Dollar 

1.42 

1.44 

1.46 



Engelse Pond Sterling 

2.61 

Zwitserse Frank perCHF. 100 

147.39 

Ned.Ant. Gulden perANG. 100 

98.94 


2.66 2.72 

148.11 148.91 

100.00 biljetten 100.20 
chq./overboeking 100.00 


Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 


Japanse yen perJPY. 10.000 182.67 184.34 

Euro perXEU. 100 222.98 225.02 


BANCO DI CARIBE 

Nos ta honra Bo confianza 


1 1 

Horoschoop | 

Aries 21 Mrt - 20 Apr 

Problemanan cu ta tumando lugar 
riba reparacionnan of renovacionnan na 
cas ta sigui sin wordo resolvi. Bo ta perde 
pasenshi cu razon. 

HfiNTaUrO 21 Apr-20Mei 

Bo ta lo suficientemente afortuna 

pa ricibi amor y apoyo di hendenan ser- 
cano. Esforza bo mes awe. 

aj Geminis 21 Mei- 20 Jun 

Contactonan estrecho cu famia por 
ta dificil awe, ya cu bo ta sclamando pa bo 
independencia. 

£j^Cancer 21 jun- 20 jui 

Bo no ta di esnan cu ta bandona e 
carera na mitad di caminda, bo ta prefera 
yega na final. 

RÉl Leo 21 Jul - 20 Aug 

mT Keda serca di amigonan sercano y 

familiarnan awe. Bo por tin amor y apoyo 
y goza di compania di esnan conoci. 

J Virgo 21 Aug - 20 Sep 

Bo tin hopi pa haci y bo a sacrifica 
actividadnan social y tambe tempo na cas 
pa por haci nan tur. 

Libra 21 sep- 2 ookt 

Aspectonan practico no ta bo fuerte 
awe. Problemanan tecnico of inclusive e 
labornan simpel lo por bira complica. 

- SCOrpiO 21 Okt - 20 Nov 

Loke bo mester haci awe ta trabao 

duro y poco tempo liber, pero si e sentido 
di seguridad ta lagabo sinti mihor, e lo bale 
la pena. 


£\ Sagitario 21 n ov - 20 Dec 

Placa no ta tur cos ora un hende 
pidibo pa haci in tarea desagradabel no 
acepta, inclusive si posiblemente e placa 
ta cambia di man. 

Capricornio 21 Dec- 20 Jan 

Gasto den asuntonan domestico ta 
aumenta e inversion. E ta bale la pena y ta 
añadi balor extra na bo cas. 

jt& AqUariUS 21 Jan 20 Feb 

Tjft Bo a bin ta un sosten fuerte pa 

famia y awor bo mester bo afecto incondi- 
cional y pasenshi. 

Piscis 21 Feb - 20 Mar 

Bo bida persona ta bai di 3 signo. 
No bira tristo pasobra un amigo a lagabo 
cai. A1 contrario, mihor cos cu bo por haci 
cu e persona ey ta keda ariba. 

Accion di limpiesa 



DIAMARS ultimo a tuma lu- 
gar un accion di limpiesa den 
Tangerinestraat, Tarabana. 
Mirando cu e zona aki ta uno 
hopi habita y tambe teniendo 
cuenta cu higiena di e barrio, 
Polis Ambiental a traha un plan 


di accion conhuntamente cu 
personal di Serlimar. 

A hasi uso di equiponan pisa 
(chubato y dumptruck) di Ser- 
limar pa asina haci e choller- 
house den Tangerinestraat com- 
pletamente limpi bek. Mester 


remarca cu akinan tabata tin un 
cantidad basta considerabel di 
sushi acumula. 

Polis Ambiental ta haci un 
yamada na e bisiñanan pa si- 
gui tira bista pa hendenan sin 


consenshi cu ta bin deposita 
nan sushi eynan y avisa nan 
inmediatamente di esaki na 
number di telefoon 584-1199. 
Polis Ambiental lo sigui patruya 
e zona aki pa asina sigui sigura 
cu e bario aki lo keda limpi. 


Nos Mundo Loco 


Pensionado ta 
tattoo vehiculonan 

Un pensionado Taiwanes a cubri 
cada inch di su cuater vehiculonan 
cu palabranan virtuoso di e texto 
Buddhista. 



Li Zongxiong di 71 aña, doño di 
un workshop, a cuminsa 'tattoo’ su 
auto, dos truck y un moped nuebe 
aña atras. 

Su palabranan ta cubri casi tur area 
di su vehiculonan, incluyendo e 
spielnan, windshield, porta, wiel, y 
otro parti di e vehiuclonan incluyendo 
e nummerplaat. 

Li ta admiti cu su hobby a caus’e 
problema: “Hendenan ta pensa cu 
mi ta vandalisando e autonan di otro 
y polis hasta a haya straño y duro pa 
kere cu un hende lo cubri su mesun 
auto cu palabranan,” e a splica. 

Li, kende solamente tin un educa- 
cion basico, a bisa cu mayoria di e 
palabranan a ser tuma for di textonan 
Buddhista. 

“Mi a sinti cu e moralidad publico 
tabta deteriorando. Dus mi a cuminsa 
na skirbi algun palabra di virtud riba 
mi vehiculonan,” e a bisa. 

“Cada dia mi ta skirbi algo nobo. Si 
mi haya un lugar unda e palabranan 
a cuminsa disparce, mi ta skirbie 
di nobo.” 

E yiu di Li, Li Jiasheng, a bisa cu 
e familia awro a prohibi su tata na 
cumpra vehiculonan nobo, ya cu 
nan ta sigur cu e lo skirbi riba nan, y 
no ta haci ningun diferencia cuanto 
e vehiuclo a costa. 

Pero su nieto a priminti cu ora e crece 
y gana un tiki placa, cu e lo cumpra 
su welo un bus grandi pa e por sigui 
disfruta di su hobby. 

Festival di “Derecho 


di Mucha” 

Na Playa Pabao 


DIAHUEBS, dia 20 di no- 
vember, nos ta celebra “Dia di 
Mucha” na Aruba. Riba e dia 
aki tambe ta celebra “Dia Di 
Derecho Di Mucha” interna- 
cionalmente. Pa e motibo aki 
directiva di Centro di Bario 
Playa Pabao lo duna recono- 
cemento na nos muchanan 
den un solo actividad na Playa 
Pabao. E actividad aki lo tuma 
lugar Diabierna dia 21 di 
November y ta cuminsa pa 
3’or di atardi y lo termina pa 
8‘or di anochi. Nos muchanan 
tin oportunidad pa bula riba 
trampolin y den dinojump, 
hunga den luchtkasteel, mon- 
ster truck, pinta cara, participa 
na diferente wega y core den 
carousel. Muchanantawordu 
invita pa bin cu nan trahe di 
baño pasobra lo bai tin 2 pool. 
Pa 6’or lo cuminsa cu un show 
“Di Mucha Pa Mucha” cu pre- 
sentacion di scol di bario “An- 
glo Kleuterschool” , Lynette 
Do Nacimiento y su grupo di 
baile “Chaz Dancers” y gana- 
dornan di Sparking Tour. Amy 
Richards y Mitchell Tromp ya 
a confirma nan participacion. 
E promer 500 mucha lo ricibi 
un recuedo di e dia aki. Pues 
Diabierna dia 21 di November 
ta celebra Dia di Mucha y ban 
duna reconecimento na e dia 
importante aki y laga nos man- 
era un famia grandi asisti na 
e dia aki cu nos muchanan na 
Centro di Bario Playa Pabao. 
Pues mayornan nos ta warda 



HOTLINE 


733-8477 


Digicel 

Spera Mas. Hanja Mas. 



boso y bin compaña bo yiu 
na e actividad aki. Por ultimo 
Directiva di Centro di Bario 
Playa Pabao ta informa nos 
muchanan cu nan a recibi un 
email di Sint na unda e ta con- 


firma cu e tambe lo ta presente 
na Centro di Bario Playa Pabao 
pa cuminda e muchanan. Un 
danki di curason ta bai na 
CEDE-Aruba pa nan contribu- 
cion na e activdad aki. 







Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857 / 560-1403 


66 Señor ta mi wardador, mi n’ tin falta di nada ; 
den cunucu di yerba bérdé. E ta ponemi a sosegá. 
E ta hiba mi na awa trankil, pa mi bolbe haña 
forsa” 

Salmo : 23 


Nos ta anuncia fayecimento inespera na Ciudad di 
Valencia-Venezuela: 


SR. PAULUS IRAUSQUIN 

*28-06-1963 f 18-11-2008 
Ex-trabahador di Post N.V. y Wescar N.V. 


Acto di entiero lo wordo anuncia despues. 




It ] 

h U'f 1 

[; Mementomori Funeral Home N.V. 

Yolanda - Leo - Eugene 
i Tel: 5833358 - Fax: 5837711 


" Laga tur locual, cu ta sperami ta bunita, 

Laga tur locual, cu mi encontra na caminda ta bunita, 
Laga tur locual, cu ta rondonami ta bunita 
Laga tur locual mi ta laga'tras keda bunita 
y laga esakinan termina den tur buniteza. " 


Cado Wever 

Cu inmenso tristeza na nos curazon, nos ta participa cu a fayece 
cristianamente na Punto Fijo, Venezuela: 



Carlos Gonçalves Perregil 

25 maart 1964 - 19 november 2008 

Acto di entiero lo tuma lugar na Aruba, pero dia y ora lo 
wordo anuncia despues. 

Adres pa condolencia tambe lo wordo anuncia despues. 


Rectificacion riba fecha pa pidi 
permit pa bende Kerstboom 

SEGUN un comunicado cu Departamento di Prevencion di 
Crimen y Informacion di KPA a manda recientemente den un 
carta fecha dia 11 di november 2008, cu tur hende cu kier bende 
kerstboom, mester manda nan peticion mas tarda dia 5 di de- 
cember. Esaki ta wordo rectifica, como cu e ultimo fecha pa haci 
peticion pa bende kerstboom, awor a bira dia 28 di november. E 
departamento concerni ta pidi pa tur esnan cu ta interesa pa pidi 
permit, pa tuma bon cuenta cu e fecha, como cu e peticionnan cu 
drenta despues di dia 28 di november, no ta wordo trata. 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857 /560-1403 


" Earth has no sorrow that heaven cannot heal. ' 
Thomas Moore 

With deep sympathy we announce the death of: 



Mr. Eric Herwerd Warner 

better known as: Eric the crane operator 
sunrise: 13 November, 1949 
sunset: 15 November, 2008 

Left to mourn are his: 

fiancée: Sandra Tromp 

children: Sedrick,Siegfried, Shelton Abram & Alexander Tromp 

mother of his children: Selma Abram 
brothers: Rodolfo and Altagracia Warner & family 

Felix Warner & family 
nieces and nephews: 

Guillermo Warner in Holland 
Everisto Hassell in the U.S.A. 

Gregory de Graaf 
Fritsz Lane in Bonaire 
Alfonso Berkel in Holland 
Roberto Warner in Holland 
Franklin Warner 
Deborah Warner 
Donald Warner in Holland 

20 Great Great grand nieces and nephews, 1 great great great nephew 
cousins: too numerous to mention 
aunts: Carmelita Morris 

Feliciana Illidge in Sto. Domingo 

close friends: Romero Baptist, Sunny Dupersoy, Bato Wilson, Eddy 
Ras, Eddy Pantophlet, Johnny Martis, Glennroy Wilson, Hernandez, 
Charlie & Erno, Tuyo Kelly, Tuyo Toppenberg, Ismael ( Shontin 
)Tromp, Rudy Poterson, Dr. Rudy Dennert, (iha) Angelique Suarez, 
Wit Gele Kruis, coleganan di DOC Maatschappij Curacao y 
Refeneria Valero 

neighbor: Benny Nisbeth 

family: Warner, Illidge, Morris, Mulrain, Barzey, 

Larmonie, Richardson, Lynch, 

Carter, Ellis, Gibbs, Abram, Tromp, Hodge, and many other relatives 
and friends too numerous to mention. 

The funeral will take place on Friday, 21 November 2008 
The late Mr. Warner will be laid out from 2 pm in the Seed of Life, 
Bernhardstraat 185, followed by the funeral service. The internment 
will take place in the Government cemetery in San Nicolas. 

After the funeral please no condolences at home. _ 

Parlamento Hubenil y Ecotech cu proyecto “Mi Futuro” 




En conexion cu plan ”Nos Aruba 
2025” unda diferente instancia 
ta bin hunto pa planea un Aruba 
cu ta desaroya su mes riba un 
base sostenibel y duradero y 
bao di e caudra di crea mas 
cuidadano hoben conciente di 
loke ta biba rond di dje, cual ta 
un di e metanan di Fundacion 
Parlamento Hubenil, a bin cu 
e proyecto aki cu colaboracion 
di Ecotech. Meta di e proyecto 
ta pa logra un Aruba mas con- 
ciente di nos Medio Ambiente 
y di e importancia cu desaroyo 
di awe tin pa futuro. E proyecto 
aki su enfoke ta pa informa nos 
muchanan y hobenan riba e 
importancia y riba e diferente 
alternativanan cu tin pa con- 
tribui na un Aruba limpi. E 
proyecto ta basa riba e filosofia 


di cuater “R” nan cual ta: Re- 
chasa, Reduci, Re-usa y Recy- 
cla. Primordialmente, pa cultiva 
un cultura di recycla material 
bao di nos mucha y hobenan. 
Fundacion Parlamento Hube- 
nil y Ecotech ta di opinion cu 
un medio ambiente bon cuida 
ta trece mas crecemento den 
diferente sector manera salud 
y den nos economia. 

Tambe ta kere cu comunidad 
ta na altura di e importancia di 
esaki pero cu a bira tempo pa 
mustra preocupacion pa esaki. 
Teniendo na cuenta cu scol ta 
un instancia cu hopi influencia 
riba formacion di muchanan, 
hobenan y futuro adultonan, 
Fundacion Parlamento Hubenil 
conhuntamente cu Ecotech kier 



logra e plan “Green School” 
cu e proyecto aki. E intencion 
ta pa den un forma duradero 
otro planan core paralelo cu 
proyecto aki manera por ejem- 
pel plan “Aruba Limpi” cu lo ta 
actividadnan di limpiesa gen- 
eral y “plan Cambio di Leynan” 
cu lo aplica of reforsa leynan cu 
tin di haber cu conservacion di 
nos medio ambiente. E “joint 
force” di Fundacion Parlamento 
Hubenil y Ecotech a start sali 


desde october 2008 y ta bai di 
scol pa scol cu un presentacion 
di 15 pa 20 minuut unda ta in- 
forma, concientisa y concretisa 
e alternativa di recycla. 

Ya caba mas cu 2.000 mucha 
di 20 diferente scol a haya e 
presentacion aki. E alumnonan 
aki ya caba a haci un bunita 
promesa cu nan lo haci nan 
maximo esfuerso pa tene nos 
Aruba limpi. Ecotech ta percura 


cu tur scol aki na Aruba ta haya 
un baki special pa recyclahe 
di papel, carton, corant y alu- 
minium. 

E alumnonan y maestronan ta 
keda encarga cu e parti di sep- 
ara e materialnan cu Ecotech ta 
recycla y Ecotech na su turno 
ta pasa recohe esakinan. Pa 
comunidad tin un idea visual di 
e proyecto aki por bai riba You 
Tube y search: ‘promesa di nos 
muchanan’ 





























